
TIKĖJIMO REIKALAI- VIEŠI REIKALAI. 


Veik visa Vilniaus krašto lietuvių jaunoji šviesuomėnė 
katalikiška ir tikinti. Nuomonių skirtumas pasireiškia tik gre- 
tinant tikybos reikalus su kitais viešaisiais lietuvių reikalais. 
Mat, kai kam rodos, kad tikėjimas ar bedievystė yra privati- 
nis paskiro asmens dalykas irjis neturįs būti viešai keliamas. 

Jeigu paskiri asmenys būtų vienas nuo kito izoliuoti ir 
nesudarytų lietuvių visuomenės, o kartu ir lietuvių tautos 
neatskiriamų dalelių, tai šita nuomonė gal ir rastų nemaža 
pritarėjų. Tada tikrai galėtume būti abejingi dėl tokio ar kitokio 
paskirų asmenų nusiteikimo ir jų elgesio. Bet kadangi visuo- 
menę ir tautą sudaro paskiri asmenys, kurių dvasia nulemia 
visuomenės ir tautos dvasią, o kartu ir jų likimą, tai būtų 
klaidinga tie dvasios reikalai laikyti grynai privatiniais reika- 
lais ir vengti juos viešumoje gvildenti. 

Manau, visi sutiksim, kad mūsų tautiečių dorovingumas 
yra būtina mūsų visokiariopos gerovės sąlyga ir jos pagrindas. 
Istorija pakankamai įrodė, kad tiktai aukštos dorovės tautos 
sukūrė gerbuvį ir pasiekė galybę, o kai tikjų dorovė nupuolė, 
tai visa nusmuko ir pagaliau pačios tautos žlugo. 

Taip pat negalima būtų užginčyti, kad šių dienų mūsų 
dorovė remiasi veik išimtinai Kristaus mokslo dėsniais. 
Nėra gyvenime klausimo, kurio Kristus nebūtų geriausiai 
išsprendęs. Todėl Kristaus įsakymais lietuvis ir tvarko savo 
sąžinę ir savo kasdienį gyvenimą. Jeigu atsirastų jėga, kuri 
sugebėtų išbraukti iš lietuvio širdies Dievo ir Bažnyčios įsta- 
tymus, tai toje vietoje paliktų neužpildoma tuštuma, o gyve- 
nime prasidėtų palaidumas ir dorovės smukimas. 

Jeigu lietuvių tautos gerbuvio ir garbės kėlimą laikom 

viešu reikalu ir kiekvieno tautiečio šventa pareiga, tai ir lie- 
tuvio dorovės ugdymas yra viešas reikalas, nes pastarąjį tikslą 
atmetus ir pirmieji bus nepasiekiami. O jeigu mūsų tautos 
dorovingumą pripažinsim svarbiu veiksniu mūsų tautos atgi- 
mimo procese, tai ir Kristaus mokslo pažinimas, o kartu ir 
katalikų tikėjimo stiprinimas tampa ne paskirų asmenų vidaus 
dalyku, bet visų lietuvių viešu reikalu, nes dorovė paremiama 
Kristaus paskelbtu tikėjimu. 

Padarytume daug žalos savo tautai, jeigu tikybos reikalus 
mėgintume iš viešojo gyvenimo išbraukti. Pakenktume ne tik 
todėl, kad, stumdami į užpečkį tikybinius klausimus, slopintume 
tautiečiuose tikėjimo bei dorovingumo jausmą, bet ir todėl, 
kad, nevertindami tinkamai tikėjimo reikalų, nutoliume nuo 
tautos kamieno, liaudies, kuri iki šiol tebėra giliai tikinti. 

Visi juntame, kad tarp šviesuomenės ir sodžiaus brolių 
turėtų būti tamprūs ryšiai. Šių dienų sąlygose lietuvių švie- 
suomenė turėtų sudaryti su lietuviais kaimiečiais lyg vieną 
brolišką šeimą, kuri bendrais laimėjimais džiaugtųsi ir bendrais 
rūpesčiais sielotųsi. O juk tik tas šviesuolis bus kaimiečio 
draugas ir vadovas, kuris kartu su juo dirbs ir kartu melsis, 
kuris mokės jo jausmus pagerbti ir jo dvasios siekimams 


pritarti. 
Katalikų bažnyčia kitose tautose suvaidino didelį tautinį 
ir kultūrinį vaidmenį. Kitur didžiausi tautininkai —- katalikai. 


Pas mus bažnyčia taip pat galėtų prisidėti prie lietuvių tau- 
tinio atgimimo, Juk lietuviškos pameldos bažnyčioje nė vien 
tikybinis bet ir tautinis reikalas. O kartais lietuviškoms pa- 
maldoms bažnyčion įvesti ar joms suorganizuoti reikia daug 
pastangų ir jėgų. Ir čia lietuvis šviesuolis neatliktų savo pa- 
reigos, jeigu tuos reikalus nepripažinti: viešaisiais reikalais ir 
jais nesusirūpintų. 

„Tikėjimo jausmas sudaro neatskiriamą lietuvio dvasios 
dalį. Jeigu daugelis kitų dvasinių reikalų, kartais ir mažesnės 
reikšmės, senai pripažinta viešais reikalais, tai sunku būtų 
ką nors įtikinti, kad tikybiniai reikalai yra tik paskirų asmenų | 
privatiniais reikalais. O tačiau tokių nuomonių tenka pagirsti. 
Vilniaus krašte jos neturėtų būti skleidžiamos. | 

Dormyla. 


3 Nr. | JAUNIMO DRAUGAS $ 61 


gpm ~ 


TIKSLĄ PASIRENKANT. 


Kiekvienas daiktas gamtoje turi savo tikslą ir paskyrimą. Zmogus 
taip pat nesudaro išimties. Zinome, kad visa gamta vystosi, kartu su ja 
ir visa žmonija. Civilizacijos istorija, tai žmogaus dvasios kilimas į viršų, 
tai nuolatinis, kartais ištisus amžius tveriantis, naujų kelių ieškojimas, 
tų kelių, kurie veda į dvasios ir kūno kilnumą. 

Pasvarstykime gyvenimo tikslo pasirinkimą. Vyriausias tikslas 
yra savaime, panašiai, kaip teisė ir teisingumas, kurių negalime pasi- 
rinkti, juos tenka tik vykdyti, realizuoti. O tas tikslas visiems yra ben- 
dras ir vienodas — yra tai nuolatinė raida, evoliucija tobulėjimo linkme. 
Tikyba parodo mums galutinį tikslą — amžiną išganymą dieviškoj kara- 

Lietuvės tarnaitės Vilniuje yra susibūrusios į dvi drevgijas: Šv. Zitos ir Šv. 
Kazimiero d-jos Aušros Vartų skyrių, kurios tarp kito rengia gražias pramo- 
gas. Čia matom Šv. Kaz. d-jos Aušros Vartų skyriaus narių draugišką arbatėlę. 


lystėj. Tas religijos nurodytas tikslas atitinka gamtos tikslą, kur išga- 
nymas yra galimas tik atsiekus dvasios kilnybe. Kiekvienas žemiškas 
tikslas yra tik priemonė, kuri mus artina arba tolina nuo galutinio tikslo. 

Dvasią ir kūną patobulinti galime veikdami, išvystydami paslėptą 
energiją, nuolatos kovodami su materija. 

Bet, norėdami rimtai dirbti, turime pasirinkti ir realų žemišką tikslą, 
kuris galima būtų įgyvendinti. Tokio gyvenimo tikslo užsibrėžimas yra 
naudingas ne tik atskiriems vienetams, bet ir visuomenei, tautai, kurioje 
jie gyvena. Žmogus pasirinkęs gyvenimo tikslą, nežiūrint kokios jo yra 
aspiracijos, daug laimi. Tokiu žmogum visuomet galime pasitikėti: jis 
žino ko nori, yra ištvermingas ir pastovus, vargai jo niekuomet ne- 
palaužia. 


68 JAUNIMO DRAUGAS 3 Nr. 


Žmogus neturintis jokio tikslo, laimėjimą gali pasiekti tik atsitikti- 
nai. Turėdamas netgi stiprią valią, jos neišnaudos, o darbą, pareigas 
laikys kaipo užrnestą būtinumą, kuriuo kiekviena proga stengsis išvengti. 
Iš šių palyginimų matome, kad taip pavienių asmenų, taip tautų gyve- 
nime tikslo pasirinkimas yra svarbiausias uždavinys. 

Daugelis žmonių turi gyvenimo tikslą, bet jis yra taip men- 
kas, kokios yra ir jų sielos. Jų tikslas tai medžiaginė gerovė, kurios 
siekdami vartoja nesutinkančias su etikos dėsniais priemones. Prieš 
tikslo užsibrėžimą reikia visuomet kritiškai ir bešališkai save apibudinti, 
reikia pažinti savo ydas ir pašaukimą t. y. įgimtą palinkimą kokiam 
nors d-rbui ar užsiėmir:nui, tą pamėgimą ir susiinteresavimą, kuris yra 
kitiems visai abejingas. Kiekvienas žmogus gimsta su tam tikrais gabu- 
mais, pzlinkimais, o kartais ir su talentu, tačiau aplinkuma dažnai tas 
įgimtas dovanas numarina. 

Renkant savo gyvenimo tikslą, nereikia skubėti, o ištisais mėne- 
siais galvoti. Pasirinkus tikslą reikia pažinti savo teigiamas ir neigia- 
mas savybes. Savo ydas reikia pažinti kuo greičiausiai, mes tai bus 
akmenys kelyje į užsibrėžtą tikslą. Pažinti ydas galima pačiam, padedant 
kitiems žmonėms, ir todėl reikia būti dėkingam, jei kas atvirai tavo ydas 
pabrėžia. 

Kiekvienas tikslas gali būti įvykdintas tik mūsų pačių. Mūmyse 
glūdi triumfo, pergalės, o taip pat ir pralaimėjimo galimybė, šioje sri- 
tyje pergalės tik žmogaus dvasios galybė. 


Užsibrėžiant tikslą, reikia būti kuo drąsiausiam, nes — kiekvienas 
kareivis gali būti generolu, o žodis „negalima“ randasi tik kvailių žo- 
dyne — pasakė Napoleonas. Neturi taip pat pamiršti, kad tavo tikslas 


negali priešintis moralybei, visuomenės ar tautos gerovei. Geriausius re- 
zultatus atsieksime tik tuomet, kai mes tą darbą mielu noru dirbsime, 
kai darbas nebus mums sunki našta, o malonumas. 

Užbrėžtą tikslą atsiekę, nenutraukime darbo, o ieškokime naujų 
galimybių, naujų tikslų. Žmogus juk ilgėdamasis žiūri į žvaigždes, kurios 
yra taip toli, o tačiau į save traukia. 

Žmogaus tikslai turi būti ne tiek medžiaginiai, kiek dvasiniai. Tik 
dvasinis tikslas galės būti tavo gyvenimo kilni idėja, kuri gražiai švies 
t-vo gyvenimo vieškelyje. Kas tai yra idėja? Yra tai mintis kūrybinė 
ir kilni, kuri nurodo žmonėms naujus kelius ir akyračius, kaip pav.: 
krikčšionybės idėja, artimo meilė, tėvynės meilė ir pan. 

Idejos, kaip tautų ir valstybių, taip visuomenių gyvenime, yra tai 
stumiamoji jėga, kuri įkvepia joms gyvenimo turinį, kurio jau nieks 
negalės išveržti. 

Idealistas, t. y. žmogus kupinas idėjų, yra labai vertingas, jis yra 
nepalaužiamas gyvenimo kovoje. Kiekvienas mūsų tuomet tik vertas 
žmogaus vardo, jei tarnauja idėjai. 

Dabartiniais laikais gyvename ne tik moralio pakrikimo laikotarpi, 
bet. taip pat jaučiame stoką idealizmo, o gal net ir jo reikalingumo 


supratimo, 
Materializmas, egolzmas, kurių obalsis yra — naudokimės gyve- 
nimu, nes gyvename tik kartą — yra dabartinės epokos obalsiai. Kas 


moka giliau ir toliau žiūrėti, tas supras, kad tokios pažiūros ardo ir de- 
moralizuoja visuomenės gyvenimą. Visuomenės instinktas turi pasipik- 
tinti tokiu asmeniu, kuris, siekdamas savo laimės, kenkia visuomenei, 

Zmonija šiandien trokšta idėjų, kurios gyvenimą ir pasaulį paleistų 
iš siaurų sumaterijalizėjusios ir sustingusios tikrenybės retežių. Idėjų 
stoka tenka aiškinti, kodėl komunizmas mūsų krašte randa pritarėjų. 
Komunizmas, nors ir priešinasi gamtos ir moralybės teisėms, tačiau 
tuo tarpu jį palaiko ugninga visuomeninio teisingumo idėja, kuri de- 
magoginiu būdu yra platinama. Tokios idėjos, kaip visų žmonių lygybė 
ir darbo prievolė, patraukė mases. Todėl neturime slėptis, kad ne vienas 
jautresnis jaunuolis be jokio kriticizmo įtikėjo į bolševikų idėjos teisin- 
gumą, nes neturėjo prieš tai jokios kilnesnės idėjos, kuri sutiktų su 
moralybės ir gamtos dėsniais. Komunizmas nori pašalinti iš dangaus 
Dievą, o jo vieton pastatyti žmogų. Tikėjimas į žmogų ir jo visagalybę 
komunistams jau patiems pradeda keršyti. 

Tikriems dvasios galiūnams dvasiniu tikslu gali būti tik tarnavimas 
savo tautai, savo tėvynei. Tuomet tik toji idėja bus realizuojama, vyk- 
doma, kai nebus ir vienos dienos, kurioj tu nepatarnautum savo tautos 
gerovei, nors tai būtų ir mažiausias darbas, bet suprastas, kad jis yra 
ne vien tau pačiam, bet ir tautai. Tauta reikalauja, kad jos jaunimas 
būtų dvasios galiūnai, tuomet nebaisios bus didžiausios armijos, ne- 
baisūs bus įvairiausi persekiojimai, nes dvasia visuomet nugalės 

BROLIAMS LIETUVIAMS. 


Gerai būtų, broliai, visiems jau pakilti 
Ir šviesą užžiebti savojoj pas!ogėj, 
Širdysna įdiegti skaisčiąją viltį, — 
Išnykt ir laikai tada blogi. 


Ūkuose tunojęs kraštas mūs brangus 
Ir miestas suvargęs garsaus Gedimino 
Išvyst pagaliau ir žydrąjį dangų 

Ir saulę, ką laimėn lietuvį vadina. 


Tik savo jėgomis rytojų sukursim 

Ir kietąji vargą išvysim tik patys, 

Kai brolius savuosius šviesoje subursimi, 
Kai brolis-lietuvis jau bus susipratęs. 

A. a. Kun. Prof. Jonas Skruodys. 


Šiemet 9-to kovo aplėkė žaibo greitumu visą mūsų kraštą liūdna 
žinia, kad mūsų rašytojas, visuomenės veikėjas, mūsų kalbos žinovas, 
kunigas profesorius Jonas Skruodys apleido šį pasaulį, Ši žinia 
sujaudino kiekvieno lietuvio širdį. Nesenai liūdėjom ant kun. prof. 
P. Kraujalio, kun. Maliukevičiaus kapo, o dabar, štai, supylėm naują 
kun. Skruodžiui. Dar tik prieš porą metų visi su džiaugsmu šven- 
tėm gražų kun. J. Skruodžio 50-ties metų amžiaus jubiliejų, linkėjom 
jam ilgos ir vaisingos darbuotės mūsų kraštui, bet likimas kitaip lėmė 
1-mo kovo daroma kun. Skruodžiui Vilniaus Universiteto klinikoj inkstų 
operacija, kurios jis neišlaiko ir miršta. | 

Susipažinkim su a. a. kunigo prof. J. Skruodžio gyvenimu. 

Kun. Skruodys gimė 1882 metais Brizgiuose, netoli Rokiš- 
kio miestelio, dabar esančio Nepriklausomoj Lietuvoj. Mokslus ėjo Oniš- 
kio pradžios mokykloj, Petrapilio VI gimnazijoj, Vilniaus kunigų semi- 
narijoj, o vėliau įstojo į dvasinę katalikų akademiją, aukščiausią mokslo 
įstaigą Rusijoj, skirtą katalikų kunigams. Su nepaprastu pasiryžimu 
dirba ir ją baigia. 

Įšventintas 1907 m. kunigu paskiriamas vikaru ir liaudies mo- 
kyklų kapelionu Sviriuose, o paskui Ašmenoj. Vėliau klebonavo Šalti- 
ninkuose ir Ikaznėj, kūrioje pastatė bažnyčią. Dirbdamas bažnytinį ir drauge 
mokyklos darbą, a. a. kun. Jonas parodė daug organizacinių gabumų, 
apsukrumo, atsidavimo žmonių ir Bažnyčios reikalams. Veikdamas Ikaznės 
parapijoj susidūrė su rusų pravoslavų veikėjais, kurie, matydami sėk- 
mingą jo darbą, ėmė skųsti valdžiai, kad kun. Skruodys yra kenksmin- 
gas pravoslavijai ir pavojingas esamai rusų valstybės tvarkai. Todėl, 
Vilniaus general-gubernatoriaus verčiamas, apleido laikinai Lietuvą 
ir apsigyveno Petrapily, kur taip pat dirbo ir kunigo ir mokytojo darbą. 

Karo metu buvo išsiųstas į Kaukazą, kaipo nukentėjusiems nuo 
karo šelpti Komiteto įgaliotinis, ir dirbo tarp lietuvių pabėgėlių Stavro- 
poly ir kituose miestuose. 

Didžiajam karui pasibaigus, 1918 m. kun. Skruodys grįžo Vilniun 
ir tuoj buvo užverstas daugybe darbų. Cia dėstė jis lietuvių kalbą Ku- 
nigų Seminarijoj, tarptautinę teisę ir religijų istoriją Aukštuosiuose Lie- 
tuvių Kursuose Vilniuje, iš kurių paskui išaugo dabartinis Vytauto 
Didžiojo universitetas. Mokytojavo Vytauto Didžiojo gimnazijoj ir moky- 
tijų seminarijoj, paskiau 1925 m. persikėlė, į Švenčionis, kur dėstė 
gimnazijoj iki 1932 m. lietuvių kalbą. Tais metais metė mokytojo darbą 
ir užsiėmė vien rašymu ir visuomeniniu veikimu. 

Pripuolamai pažymėsiu čia, kad a. a. kun. Skruodžio gyvenime buvo 
reikšmingas skaitmuo — septyni. Ir iš tikrųjų: septynerius metus ėjo 
vidurinius mokslus, septynerius metus kunigų mokslą, septynerius me- 
tus dirbo parapijos darbą, septynerius metus buvo kunigų seminarijos 
profesorium ir septynerius metus mokytojavo Svenčionių gimnazijoj. 

Kun. prof. J. Skruodys rašytojo ir tautosakininko darbą pradėjo 
būdamas dar gimnazistu. Tačiau spaudą pamatė pirmas jo rašinys tik 
baigiant Kunigų Seminariją 1907 m. ir tai pripuolamai. Dogmatikos 
profesorius davė Seminarijos absolventams išvystyti raštu tezes apie 
Dievo buvimą. A. a. kun. Skruodys, karštas lietuvis, lietuvių kalbos 
tyrėjas, sumanė užklausti profesorių, kokia kalba galįs parašyti duotąjį 
darbą. Seminarijoj tuomet buvo vartojama Įotynų arba lenkų kalba. 

Profesorius nieko negalvodamas atsakė: rašyk kuria nori. Klerikas Jonas 
atidavė rašinį lietuvių kalboje. Žinoma, tokiu drąsiu savo elgesių sukėlė 
lenkiškos seminarijos vyriausybės nepasitenkinimą. Bet kadangi raši- 
nys buvo parašytas labai gerai, tai buvo paskiau išspausdintas. | 

Tokia buvo pradžia. Pirmaisiais vikaravimo metais kun. Skruodys 
buvo parašęs po du pamokslu kiekvienam sekmadieniui ir šventėms 
metuose. Tačiau pamokslai tie nebuvo išspausdinti — karo metu dingo 
kažkur rankraščiuose. Paskui a. a. kun, Skruodys daug rašė įvairiajs 
klausimais iš tautosakos, tarptautinės teisės ir kitų mokslo sričių. 
Išleido virš 20 knygų iš kurių svarbiausios yra šios: Religijos mokymo 
metodika 157 ps.; Etika 140 ps.; 
Religijų istorija 265 ps.; Laiky- 
mosi ir elgimosi taisyklės 46 
ps; Tikyba 111 ps. Dievakis 
(I, II, HI, IV) 156 ps.; Atminimai 
(I, II) 253 ps.; Politikos ekono- 
mija 42 ps; Jogaila 77 ps.; 
Vaidila 219 ps.; Auštras 270 ps.; 
Tautosaka 98 ps. ir kitos. 

Salia to 1919 metais reda- 
gavo „Vilniaus Aušrą“, kurią 
paskui vietinė valdžia uždarė. 
Rašė ir į kitus lietuviškus laik- 
raščius. 

A. a. kun. prof. J. Skruo- 
dys dirbo taip pat ir visuome- 
ninį darbą. Dar prieš spaudos 
atgavimą uoliai darbavosi slap- 
tose organizacijose, platino Prū- 
suose leidžiamus lietuviškus 
laikraščius, dirbo kooperacijoj 
ir labdarybėje. Po karo buvo 
keletą kartų išrinktas Vilniaus 
Lietuvių Blaivybės Draugijos 
pirmininku, dalyvavo Nukentė- 
jusiem dėl karo selpti Centro 
Komiteto valdyboje. Ilgą laiką 
dirbo Švenčionių Ryto valdybo- 
je, keletą metų jai pirmininka- 
vo. Pasitraukęs nuo sunkaus l i 2 
mokytojavimo darbo, rankų sudėjęs nesėdėjo, bet lyg atjaunėjęs važi- 
nėjo po lietuviškus miestelius ir kaimus, po šv. Kazimiero draugijos 
skyrius, rengdamas įvairaus turinio paskaitas. Nėra Švenčionių apskrity 
didesnės sodybos, kur a. a. kun. Skruodys nebūtų atsilankęs. Jo švelnus 
būdas, nuoširdumas traukė prie savęs žmones, kurie visuomet susi- 
domėię klausė jo turiningų iš sielos plaukiančių kalbų. 

Kaip matom, kun. Skruodys padarė mūsų tautai daug gero, nes 
buvo darbštus: knygos ir plunksnos iš rankų neišleisdavo, dirbo po ke- 
liolika valandų per parą, vis ką nors skaitė arba rašė. Gyveno labai kukliai, 
rengėsi dar kukliau. Siūdinosi drabužius iš liaudies darbo milo ar dro- 
bės, aiškindamas, kad stipresnė, patogesnė ir daug gražesnė už pirk- 
tinę. Be reikalingiausių baldų ir nemažos bibliotekos jo kambary nieko 

nebuvo. „Kiekvienas daiktas turi kam nors tarnauti, o jeigu jis tam 
netinka, nereikalinga yra, kad ir vietą užiminėtų“ — dažnai atsakydavo 
užklaustas, kodėl taip kukliai gyvenąs. 

A. a. kun. J. Skruodys buvo ypatingai mėgiamas ir mylimas 
moksleivių ir sodžiaus jaunimo. Pavasarį, kuomet saulutė pakankamai 
jau šildydavo, praeivis dažnai galėjo matyti gimnazijos kieme didelį 
būrį mokinių, Viduryje to būrio sėdėdavo linguodamasis kun. Skruodys 
ir pasakodavo įvairiausius, mokiniui įdomius, dalykus. Pažino jis gerai 
mokinio psichologiją, būdą, jo materiales sąlygas ir visą aplinkumą, 
kurioje mokinys gyvena. 

Nemažiau buvo mėgiamas kun. Skruodys ir mūsų kaimo žmonių, 
ypač jaunimo. Trečiadieniais, kai suvažiuodavo turgun, galima buvo vė- 
lionį matyti apsuptą vyrų ir moterų, klausinėjančių, prašančių įvairiausių 
patarimų, kaip tai: kas daryti su mokykla, kurią uždarė, kur leisti sūne- 
lis pasimokyti, kas daryti, kad geriau augtų javai ir panašiai. O jis su 
šypsena, su lietuvišku nuoširdumu visiems patardavo, visiems atsa- 
kydavo, pamokindavo. | 

Taigi, nustojom didžiadvasio, geraširdžio ir garbingo žmogaus, 
karšto lietuvio patrioto, mūsų kalbos žinovo, jaunimo mylėtojo, tuo 
brangesnio, kad visiems žinomo, pažįstamo. Amžinoji šviesa Jam te- 
šviečia, o Jo paliktas gražaus gyvenimo ir darbuotės pavyzdys tepara- 
gina kitus Jo numylėtą šviesos darbą toliau tęsti. St. 


GAFDFAFAFAFdVAFVFDVDFVUAF0VFFAFBVAFCAFAA40A00) 
ED. PETRIKAS. 
Mano Tėvynė. 


Kur žiba dangaus skliautų graži mėlynė, 
Kur Neries ir Nemuno vandenys plaukia, 
Ten man mielas kraštas, mano sielą traukia, 
Nes ten mano brangi Lietuva — Tėvynė. 


Veltui liūdna širdis skausmuose Tave šauktų, 
Trokšdama pasižvalgyt kur miškai suspynę 
Stukso jūroj šviesos, kai spindi aušrinė, 
Nors ant marių plačių juodabangė kauktų... 


O, Tėviške graži! Šalie mano svajonių, 
Mano siela liūdniau neg miškų ošimas, 
Vaitoja atskirta nuo Dubysos klonių... 


Tiek kartų graži Tėvynės pavasario gamta 
Numaldo skausmą ir išgydo mano širdį. 
Todėl Tu, Lietuva, man brangi ir šventa... 

Jaunimas kituose kraštuose. 


Žvilgterėję į Žmonijos istorijos lapus, matysime lyg banguojančią 
jūrą. Čia nupuolimas —jokių vertingų kūrybinių reiškinių, jokios kilnios 
idėjos, jokios naujos srovės, jokio žmogaus, kurio povardė domintų 
pasaulį. Tai vėl kilstelėjimo laikotarpis— naujos žavinčios pasaulį idėjos, 
kilnus tautų siekiai ir laimėjimai, genijai, filosofai, išradėjai ir kitoki 
didvyriai, Ten buvo tos bangos apačia, čia jos viršūnė. Ir taip žmonija, 
slinkdama amžinatvės okeanu, nuo pasaulio įkūrimo iki paskuitiniojo 
Dievo teismo panašiai ir nuolat bangos, 


„Pavasaris“—scena iš prof. K. Galkausko baleto „Keturi metų laikai“. Šoka 
Vytauto Didžiojo gimnazijos mokinės. 


Tokį bangavimo reiškinį matome visur. Kiekviena tauta, valstybė 
ar organizacija ir net paskiri asmenys būna tai bangos apačioje, tai vir- 
šūnėje. Bangomis slenka ir jaunoji karta. Jaunimas visuomet vaidino, 
vaidina ir vaidins visuomenišką vaidmenį žmonijos, tautų. valstybių ir at- 
skirų grupių gyvenime, betne visada vienodai. Buvo laikotarpių, kada atrodė 
lyg to jaunimo pasaulyje ir nėra, lyg kad būtų vien tik vyresnieji ir 
vaikai. Tai vėl ateidavo laikai, kada jaunimas savo entuzijazmu ir drą- 
siais žygiais atjaunindavo žmoniją, kuri mėgindavo paversti pasaulį ža- 
vinčiu, kvapsningu sodu. Atrodydavo, kad pasaulyje gyvena viek tik ju- 
drusis jaunimas ir visur skamba jo himnas—dirbkim ir džiaukimės, kol 
jauni esam! 

Mūsų gyvenamieji laikai yra jaunimo veikimo ir jo laimėjimų lai- 
kai. Šiandie kai kurios valstybės, organizacijos ir ideologinės sistemos 
remiasi daugiausia jaunuomenė. 

Italijos fašizmas pagrįstas jaunatvės kultu, Ten visas jaunimas darbe' 
Italų vadas Musolini skelbdamas; tauta jaunuomenei ir jaunuomenė tau- 
tai, nieko tai jaunuomenei nežada—nei garbės, nei teisių, nei vietų, nei 
pinigų, Q tik reikalauja pasiaukojimo. ir darbo. Italų jaunuomenė daug 
yra nuveikusi. Seniau Italijoj buvo netvarka, dabar įvesta pavyzdinga 
tvarka; viešpatavo materializmas, už kiekvieno šiaudo pokėlimą italas 
reikalaudavo atlyginimo, dabar įsigali idealizmas — norisi padirbėti be 
atlyginimo, dėl idėjos. Seniau reikėjo jaunimą traukti, raginti kokian 
nors darban, dabargi pats junta pareigą dirbti ir kviesti į tą darbą kitus. 
Apskritai, Italijos jaunuomenė, tęsdama savo darbą katalikų tikybos dva- 
sioje, kuria naują Italijos gyvenime laikotarpį. 


Prof, K. Galkausko baleto „Keturi metų laikai“ artistų būrelis. Vidury sėdi 
` baleto autorius prof. Galkauskas, direktorius Šiksnys ir baleto režisorė 
artistė Murašova. 


Taip pat Vokietijos nacijonal-socializmas remiasi daugiausia 
jaunąja karta. Hitleris, skelbdamas savo idėjas, daugiausia rado pritarimo 
jaunimo tarpe ir šiandie jo armiją sudaro veik išimtinai jaunuomenė. 
Nacijonal-socialistiškoji Vokietijos jaunuomenė parodė daug ištvermės 
ir aktingumo, skleisdama tas idėjas tarp kitų. Vokietija persitvarkė nau- 
jais pagrindais. Jos galybė diena dienon auga. Naujoji Vokietija naujo- 
sios kartos rankomis sukurta. 

Prancūzija atrodo vyresniųjų valstybė. Jei kitose valstybėse pasi- 
taiko jaunų ministerių ir šiaip valstybės vyrų, tai Prancūzijoj 50 metų 
politikas ar valstybės vyras skaitomas dar jaunas darbininkas. Šią tra- 
diciją gerbia ir Prancūzijos jaunimas. Ten jaunimas nesiveržia į viršū- 
nes. Gyvenime veikia ne revoliucinio griovimo priemonės, bet evo- 
liucijos—iškila tik darbo ir užsitarnavimo keliu. 

Bet paskutiniais metais ir prancūzų jaunuomenės tarpe pradėjo 
bresti revoliucinės mintys. Jaunimas ėmė kištis viešan gyveniman. Pran- 
cūzijoj prasidėjo jaunuomenės judėjimas, kuris skelbia dvasinę revoliu- 

ciją. Norima išūgdyti naują žmogų, dorą, tikintį ir mylinti savo tautą, 
Tos minties jaunimas dabar jau leidžia net keletą laikraščių. 

Anglai paprastai iki 35 metų amžiaus mažai tesidomi viešaisiais 
reikalais. Tais reikalais rūpinasi vyresnieji. Jie viską daro šaltai ir kiek- 
vieną žygį gerai apgalvoja. Anglų jaunuomenė laikosi tėvų ir protėvių 
amžiais praminto kelio, naujovėmis nesižavi, o svetimų naujovių visai 
neįsileidžia. Jauni anglai labai vertina tautos sukurtas brangenybes ir 
jomis didžiuojasi. Anglai moka pagerbti kitų įsitikinimus, bet savo įsiti- 
kinimus skaito teisingiausiais ir geriausiais. 

Didžiausia anglų jaunuomenės organizacija yra „New Britain“, kuri 
turi gausią spaudą. Toji organizacija domisi visais visuomeniniais ir po- 
litiniais reikalais. Jos nariai dar jaunatvėj pradeda dalyvauti viešajame 
gyvenime. 

Kaip kitose tautose, taip ir pas mus jaunimas turėtų suvaidinti di- 
delį vaidmenį. Jeigu visa mūsų jaunoji karta mokės įvertinti savo pro- 
tėvių sukurtas vertybes ir visus savo žygius skirs savo tautos gerovei 
ir Aukščiausiojo garbei,—tai ir mes galėsime pasiekti didelių laimėjimų. 

A. Rimšaitis. 


VINCAS KUOLAITIS. 
Ant laimužės griuvėsių. 


Ar atmeni, brangi, tą vakarą tylų, 

Kai plaukėme mudu lengvu laiveliu, 
Kai mėnuo paraudęs iš užgirio kilo, 
Kai tu man kuždėjai: „Tik tave myliu“ 


Mūs kelią lydėjo žvaigždė sidabrinė 

Ir klausės jaunystės dainų. 

Kiek džiugėsio kaupėsi mano krūtinėj... 
Kaip šiandie tą laimę menu. 


Pluzdėjo dainelės padangėj gimtinės, 
Skriedamos tolin erdvynų keliais. 

Ir širdys plazdėjo, kai blanko aušrirė 
Ir glostė mūs veidus meiliai. 


Tos aukso dienelės senai jau praėjo, 
Pranyko ir svajos, ir saldūs sapnai, 
Kaip rudenį lapai išmėtyti vėjo... 
Tiktai atminimai man liko nūnoi. 

Vyskupas Antanas Buvakkikkts; 


Nepaprastose sąlygose gyveno lietuvių tauta, nepaprastus ir žmo- 
nes išdavė. Amžiais kentusi priespaudą, fiziniai parblokšta ir pažeminta, 
dvasioj visuomet ji pasiliko galinga ir laisva, Tos dvasios jėgos išsi- 
verždavo kartais kokioj nors lietuviškoj sodyboj, samanotoj lūšnelėj ir 
pagimdydavo galiūną. Prie tokių dvasios galiūnų, nepaprastų žmonių, 
priskaitomas ir vyskupas Antanas Baranauskas, kurio šiemet iškilmin- 
gai švenčiamos šimto metų gimimo sukaktuvės. 

Vyskupas Antanas Baranauskas gimė 1835 m., sausio 5 d. Anykš- 
čiuose. Vyskupo tėvai buvo karališki ūkininkai. Tėvas buvo pats išsi- 
mokęs skaityti. Motina skaityti nemokėjo. Abu buvo labai pamaldūs. 
Didelį vargą kesdami, kas šventą dieną anksti rytą "giedodavo bažny- 
čioj karunkas ir valandas. Panašioje dvasioje auklėjo ir mažą Antaniuką. 


Antaniukas buvo gabus. Sulaukęs ketverių metų jau visa supranta 
ir atsimena. Vienuolikos metų vasarą ganė tėvų gyvulius, žiemos 
metu lankė mokyklą. Mokslas Antaniukui sekėsi o ypatingai aritmetika. 
Kartą tos mokyklos mokytojas Lebediev'as, sutikęs Antaniuko tėvą, pa- 
gyrė sūnų, sakydamas: ,,Tavo sūnus arba eis į Sibirą, arba bus dideliu 
žmogum“. 

Baigęs mokyklą Antanas nuėjo pas Gelvonių kleboną tarnauti. 
Bet ten jam nepatiko ir vos metus išbuvęs sugrįžo pas tėvus. Cia, bū- 
damas keturiolikos metų vyrukas, pradėjo bandyti lauko darbus. Anta- 
niukas tačiau šiam darbui netiko. Ne tik kad pats mažai dirbdavo, bet 
savo pasakomis, dainelėmis ir kitiems trukdydavo. Kartą išėjo jis akėti, 
bet arklys, pasijutęs nestipraus berniuko rankose, ėmė vedžioti akėtoją 
po dirvą, kur tik jam patiko. Antanas, neilgai laukes, akėčias apvertė, 
atsisėdo ir parvažiavo namo. Žinoma, kad už tai nuo tėvo ir brolio gavo 
gerą pirti. 

Jaunose savo dienose Antanas buvo labai linksmas. Nors ir ne- 
pergražiaušią turėjo balsą, kartais kitiems net įkyrėdavo, bet vis dai- 
nuodavo. Dainuodavo net ir tuomet, kai tėvas arba brolis vytele jam 
sudroždavo. Tuomet šaukdavo: 


Diržas raudonas 
Plieks man per šonus, 
Iškapos ir akis. 


Antanas buvo savo išvaizda kiek apsileidęs. Vyžų apyvaras retai 
kuomet buvo gerai suraišiotos, labai dažnai vilkosi žeme. Jo ausinė 
kepurė buvo su kuodu, iš kurios viršugalvio kišodavo pakulos... Nors ir 
apdriskęs, vienok svajojo, kad ateityje važinėsiąs šešetu arklių, kad 
laukiąs jo didelis pašaukimas. Turėjo nepaprastą norą mokintis, bet 
tėvų neturtas neleido tų norų vykdyti. 

Nežinia kokiu būdu, bet jau 1851 m. Antanas atsidūrė Rumšiškės 
mokykloje, kuriojo jauni vaikai rengdavosi į raštininkus. Ši mokykla 
Antano nepatenkino, geidžiamo mokslo čia nerado, jos programa talen- 
tingai jo galvai buvo per siaura, išeina iš jos apviltas. Savo eilėse pas- 
kiau išsitarė: „Nežinia, ko čia per du metus be naudos sėdėjau, kaip 
kokioje nelaisvėjė“. 

Antanas, dar labai jaunas būdamas, dar Rumšiškėj besimokyda- 
mas, žiūrėjo į gyvenimą labai rimtai. Įrodymui to galima paduoti jo, 

dar mokiniu esant, paties parašyti „Įstatai kasdieniniam gyvenimui“ 
kuriuos griežtai pildė. Punktai tų įstatų yra tokie: 

1) Negerti degtinės ir kitų svaiginamųjų gėrimų, nes jie silpnina 
ir atbukina žmogaus protą, daro žmogų panašų į gyvulį, iššaukia ligas 
ir sutrumpina žmogaus gyvenimą. 

2) Nerūkyti jokio tabako, nes sudaro nereikalingas išlaidas ir būna 
džiovos šaltiniu. 

3) Užlaikyti dietą, nes valgio daugumas apsunkina vidurius ir per 

protas netinka darbui. 

4) Tylėti, kalbėti tik reikale. 

5) Paskirtame laike valgyti ir neatsitraukti nuo stalo, nepadėkojus 
Viešpaciui Dievui už Jo dovanas. 


Vyskupas Antanas Bara- 
nauskas, „Anykščių šilelio“ 
ir kitų vertingų veikalų 
kūrėjas, poetas, moksli- 
Kapas ir veikėjas. Šiemet 
buvo minimos 100-to me- 


tų jo gimimo sukaktuvės. 


6) Kasdien, tą pačią valandą keltis, atsikėlus atiduoti garbę Aukš- 
čiausiai Galybei ir tuoj apsirėdžius imtis rankų ar proto darbo. Likusį 
laiką sunaudoti gerų knygų skaitymui ar rašymui, saugotis tinginia- 
vimo, kaipo pradžios visokių nusidėjimų. Taip pat eiti vis tą pačią 
valandą gulti, padėkojus Dievui už gyvastį ir sveikatą ir paprašius glo- 
bos ateinančiai nakčiai, 

7) Nesileisti su draugu ir kitais žmonėmis į ginčus, kitų skau- 
džius žodžius kantriai nukęsti, vengti užgaunančių juokų ir mielu patar- 
navimu kitiems įgyti jų pagarbą. 

8) Apie nieką blogai neatsiliepti, o kalbant, reikia pirma įsitikinti 
dėl savo žodžių naudingumo. 

9) Labiausiai vengti melo, užlaikyti prižadus, nežeminant kitų gar- 

bės, nes nustojus pasitikėjimo, sunku jį įgyti, o kas jo neturi, nelai. 
mingiausias esti žmogus visam pasaulyj. | 

10) Ryte ir vakare kalbėti atitinkamas, pačio pasirinktas maldas. 

Iš šitų įstatų matome, kaip Antanas, 17 metų berniukas, žiūrėjo į gy- 
venimą ir kaip jis tą gyvenimą tvarkė. Iš to matosi visų pirma pamal- 
dumas, paskiau darbštumas ir sąžiningumas. Jo gyvenimo tvarkraštis 
galima būtų pritaikinti ir mūsų jaunimui. Gyvenimo sąlygos, kuriose 
gyveno jaunas Baranauskas, nebuvo geresnės už mūsų, o planingas gy- 
venimas, ištvermė sumanymuose, pasiryžimas viską nugalėti iškėlė jį 
į pasaulinio garso žmones. 

Baigęs raštininkų mokyklą, Antanas turėjo dirbti savo nemėgiamą 
darbą — raštininkauti. Bet teisingam, doram žmogui, kaip Baranau- 
kas, raštininkavimas buvo tikra kančia. Žmonių lupimai, kyšiai, valdi- 
ninkų ištvirkimas tiesiog stūmė jį nuo to darbo. Todėl netrukus stoja 
Antanas Varnių Kunigų Seminarijon. Rektorius nenori priimti, išsisuki- 
nėja, sako, nesą vietos, bet Antanas užsispiria, atsako, kad lova galima 
pastatyti kad ir lauke. Pagaliau į seminariją buvo priimtas. Dvejus me- 
tus pasimokinusį dvasiška valdžia, pastebėjusi nepaprastus Antano ga- 
bumus, didelį jo pamaldumą, siunčia jį mokytis į Petrapilio Dvasiškąją 
Akademiją. 

Važiuodamas į Petrapilį užsuka pas tėvus ir čia parašo garsią, plačiai 
žinomą poemą: „Anykščių šilelis“. Ko mes tame „Anykščių šilely“ neran- 
dam: lengvas stilius, žodžių turtingumas, palyginimų grožis, vaizdumas, 
kad rodos matai ir tuos kyšančius grybus, ir išsitiesusiąs samanas, ro- 
dos, girdi čiulbančius paukštelius, pasislėpusius medžių šakose, regi 
pušeles, lyg žvakes tiesiai žiūrinčias į dangaus mėlynę, vienu žodžiu, 
randi čia viską, ką tik Lietuvos miške užtikti gali. 


Nors Anykščių šilelis rašytas prieš 70 metų, bet rodosi lyg jis šian- 
dien būtų pasirodęs, jis vis vienodai gražus, žavintis ir dabar skaito- 
mas vienas geriausių mūsų poezijos veikalų. 

Jeigu vyskupas Antanas Baranauskas būtų daugiau ir nieko nepara- 
šes, kaip tik „Anykščių šilelį“— vistiek būtų įgijęs nemirštamą garbę mūsų 
raštijoje. Bet Baranauskas tuomi nepasitenkino, nuvažiavęs į Petrapilį, 
toli nuo tėvynės rašo daug dainų, pavadindamas jas vienu vardu „Gro- 
matos iš Peterburgo“. 

Šalia pasaulinio turinio dainų, vyskupas Barsnauskas yra para- 
šęs daug bažnytinių giesmių, iš kurių svarbiausios yra šios: ,„(Grau- 
dūs verksmai“, ,,Varvinkit rasą dangūs iš aukštybės““,,,Skaiščiausioji, gra- 
žiausioji, dangaus lelija“, „Linksma diena mums prašvito, visi troškom 
džiaugsmo šito“,,,Piemenėliams, vargdienėliams tarė Dievo siuntinys““ ir 
kitos. 

Baranauskas buvo ne vien poetas, bet dirbo daug ir kitose mokslo 
srityse. Žinomas jis yra lietuvių kalbos tyrėjas, ypatingai dijaktologas. 
Susipažino su garsiais anų laikų kalbų tyrėjais — mokslininkais, kurie, 
atvažiavę į Lietuvą, būtinai atsilankydavo pas kun. Baranauską, geriau- 
sią lietuvių tarmių žinovą, kaip tai: Brungmanas, Kuršaitis, Veberis 
ir kiti. 

Kun. Baranauskas, tapęs vyskupu,imasi matematikos. Joje vysku- 
pas matė amžinų, nesulaužomų tiesų spindulėlius. Bet matematika ne- 
buvo jam tikslas, o tik įrankis. Su jos pagalba norėjo jis išlavinti savo 

protą, o draug lyg kokiomis kopečiomis prilipti prie dar augštesnių 
doros tiesų ir net pačių tikėjimo paslapčių. 

Kad žmonės geriau pažintų savo tikėiimo tiesas, įsakė vyskupas 
Baranauskas kunigams sekmadieniais dėstyti katekizmą. Tam tikslui 
vyskupas išvertė vadinamąjį Rymo katalikų katekizmą į lietuvių 
kalbą, o kiekvienas klebonas turėjo jį sau persirašyti. 

Baigęs versti katekizmą, vyskupas Baranauskas sumanė išversti 
į lietuvių kalbą Sventąjį Raštą. Dirbo po 12, 13 valandų per parą, tačiau 
taip daug dirbdamas nusilpino jėgas, ir daktarai potarė jam išvažia- 
vus kur nors pasilsėti. Bet vyskupas neklausė jokių įspėjimų, dirbo kaip 
dirbęs. Dėl to jėgos išsisėmė, didelę dalį išvertęs, su plunksna 
rankoje mirė. 

Vyskupas Baranauskas niekados savo gyvenime nėra užsigynęs 
savo sodietiško kilimo, nei išsižadėjęs tėvų kalbos. Savo giesmes, skir- 
tas sodžiui, lietuviškai rašė, su anykštėnais susirašinėdavo irgi lietuviškai. 
Su giminėmis gyveno kuogeriausiai, kviesdavo juos pas save svečiuotis, 
o taip pat ir jis dažnai lankėsi jų šiaudinėse pastogėse. 

Lietuvių kalbą mylėjo visa širdimi. Vienam laiške jis taip rašo: 
„Pirmieji tiesos spindulėliai mano prote lietuviškai praspindo, pirmieji 
širdies jausmai lietuviškai man krūtinę sukaitino, sudrebino. Mane mo- 
tutė lietuviškai supdama liūliavo, lituviškai pasakas sakydavo. Pirmosios 
dainos lietuviškai mano širdį kliudė. Vaikščiodamas mokyklon, ką tiktai 
nuo mokytojų ar rusiškai ar lenkiškai girdėdavau, vis tai savo tėve- 
liams po tam lietuviškai apsakinėdavau“'. 

Kaip matom,tai buvo didelis lietuvis, patriotas. Ir nors jau šimtas 
metų praėjo nuo jo gimimo, o 23 m. nuo jo mirties, bet to gilaus 
mūsų kalbos tyrėjo ir dainiaus, keliančio lietuvių širdyse tėvynės ir 
prigimtosios kalbos meilę, garbingas vardas neužsimiršo ir neužsimirš, 
kol mūsų brolių krūtinėse plaks li-tuviška širdis, kol skambės lietuvių 
dainos ir graži lietuvių kalba. 


St. Lazdinis. 
Olalo oo O O ol O GO OlolO OLO1O 
"as vietų vardus. 


Lietuvių Mokslo Draugija nė kartą yra prašinėjusi surašyti vietų pava- 
dinimus. Iš kelių šimtų kaime gyvenančių šviesuolių tik vienas išgirdo Drau- 
gijos prašymą ir atsiuntė 198 vietų pavadinimus. Vietovardžių surašymas 
mokslui yra ne mažiau svarbus kaip dainų, pasakų ar žodžių surašinėjimas. 
Vietų vardus lengviau yra surinkti negu kitokią tautosaką. Surašytus vietų 
vardus reikia perskaityti kuriam inteligentui, kad padėtų sukirčiuoti. Dėl 
pasimokymo čia paduodame dali vietovardžių Augustino Lapėno atsiųstų: 

Kretonių ežero vietų pašaukimai: Kartų krūmas, Graužinės, 
Apininė, Burblys, Pastarumis, Upiakampis, Pakretonis, Liūninė, Mudeliškė, 
Paliepė. Pakazařmė, Žydės, Aruodėlis, Viršūsalis, Matikos, Varoninė, Ber- 
žinė, Bliūdelinė, Galaseklė, Pričpolis, Šakymas, Aliksninė, Aruodėlinė, Pran- 
cisius, Popinigis, Kierinis, Ropinis, Siurių Ragas, Vainaragis, Žilvitinis. 

Mokslo reikalui visiems čia surašytiems ,,pašaukimams“ trūksta kirčių. 
Reiktų dar paaiškinti, jei žinoma ar spėjama, iš ko vardas yra kilęs. 

Augustino Lapėno pavyzdį turėtų pasekti visi sodžiaus enoia 

VINCAS KUOLAITIS. 


Ji vis dar laukia... 
(Baladė). 


Mergužėle, tu jaunoji, 
Ko nuliūdusi rymoji, 
Lyg saulutė ant rūkų? 


Kas tau spaudžia širdį jauną, 


Kuri dar tik žiedus krauna, 
Kaip gėlelės mūs laukų? 


Kodėl veidas toks išbalęs? 
Ir ko verkia tos akelės? 
Ko jos ieško tolumoj? 
Kas širdelė tolin traukia? 
Ko ji ilgisi, ko laukia? 
Kas jos gludi gilumoj? 


* * 
* 


Taip. Jis žirgą pabalnojo 
Ir senai, senai išjojo 
Gint nuo priešų Lietuvos. 
Daug gražių dienų praėjo, 
Daug kart saulė patekėjo, 
Jis negrįžo dar prie jos. 


Ten toli, už tamsių girių 
Žuvo daugelis didvyrių, 


Ginant laisvę mūs tautos. 


Daugel kraujo ten pralieta, 
Bet galop kova laimeta, 
Jau nereiks kovos kitos. 


Sako, baisus buvęs mūšis, 
Verkusios net senos pušys, 
Staugę meškos ir vilkai. 
Daug ten priešų iškapoję 
Kūnais jų laukus nukloję 
Narsūs Lietuvos vaikai. 


* 25 
* 
Broliai grįžta nugalėję, 
Nors išvargę, išbadėję, 
Bet energijos pilni. 


Į namus linksmi sau joja, 
Pergalės dainas dainuoja 
Didžio džiaugsmo kupini. 


Į gimtinę visus traukia, 

Nes teveliai tenai laukia 
Ir sesutė mylima. 

Ten mergelė skaistaveidė 

Verkė, kai karan išleidė, 
Vartelius atkeldama. 


Džiaugias tėvai žilaplaukiai, 
Kad sūnelių susilaukė, 

Kad pamatė juos sveikus. 
Sesės gėlėmis dabinas, 
Meiliai brolelius vaišina, 

Pina garbės vainikus. 


Tik mergelės lelijelės 
Vilgo skruostus ašarėles, 
Tiktai liūdna jai vienai: 
Nėr močiutės, nėr tevelie, 
Nėr ir mylimo bernelio, 
Nėr kam pas'skyst jaunai. 


— Visi grįžo, jis negrįžta. 
Taip noretys ji išvysti. 
Jo taip ilgisi širdis. 
Juk jis taip karštai mylėjo. 
Jis man visa pažadėjo, 
Dieve, negi žuvo jis. 


— — — — — -— — — 


Ir kasdieną taip jaunoji 
Ant rankelių vis rymoja, 
Bernužeėlio laukdama. 
Žiūri pro stiklus langelio 
Į vingiojanti kelelį, 
Kol užguls net sutema.., 


4 Nri JAUNIMO DRAUGAS | $i 


a E — NT T 


Aklas arkiys. 


Senai, labai senai, kada dar mūsų protėviai baudžiavą ėjo, gyveno 
viename nedideliame miestelyje turtingas pirklys. Jis daug prekiavo 
su užjūrio kraštais ir dideliais miestais. Beprekiaudamas labai pralobo, 
todėl ji visi žmonės nors ir iš tolimiausių apylinkių gerai pažino. 

Pirklys turėjo daug brangių daiktų, aukso, sidabro ir apskritai 
jo namuose nieko netrūko. Jis valgydavo labai gardžiai ir tik iš auksi- 
nių, sidabrinių lėkščių. 

Be to, pirklys laikė daug gražių arklių. Bet vienas arklys buvo visų 
gražiausias. Jam neprilygo nė vienas apylinkės arklys. Jis buvo greitas, 
kaip vėjas. Niekas juo nejodinėjo, tik pats pirklys. 


———————————————————— 
[L —— 


Švenčionių Lietuvių gimnazijos bendrabučio namai. Šitame kukliame namely 
ruošiasi lietuviškan gyveniman gražus būrys mūsų brolių ir sesučių. 


Kartą prireikė pirkliui vykti kitan miestan prekybos reikalais. Jis 
sėdo ant savo mylimo žirgo ir nujojo. Atlikęs reikalus, skubino namo. 
Saulė jau leidos į vakarus, o kelias buvo tolimas. Be to, reikėjo joti per 
dideli, tankų mišką. Kai pirklys prijojo mišką, buvo jau Visai tamsu. Jis 
varė arklį risčia, norėjo greičiau perjoti miško tankmes, nes čia buvo 
pavojingiausia vieta. Taip jam bejojant, staiga iššoko iš krūmų trys vyrai 
su ginklais rankose ir jį sustabdė. Du plėšikai suėmė arklį už pavadžių, 
o trečias, atrėmeęs krūtinėn šautuvą, reikalavo pinigų ir grąsė nužudysiąs. 
Arklys, pajutęs svetimas rankas prie apynasrio, vienu šuoliu parbloškė 
ant žemės abu plėšikus ir nubėgo, kaip vėjas, nakties tamsumoje. Plė- 
šikai greit pasikėlė ant kojų, bet pirklys buvo jau toli ir jie pavyti jo 
nebegalėjo. Pirklio gyvybę išgelbėjo arklys. Jeigu ne šitas arklys, jis 
būtų daugiau nebepamatęs savo gimtojo miesto ir savo šeimos, 

Po pusvalandžio pirklys parjojo namo. Jo arklys buvo baltas — jis 
buvo labai sušilęs ir visas putotas. Pirklys nulipo nuo arklio, kurio šo- 
nai iš nuovargio kilnojosi, it dumplės, paglostė ranka karčius ir, lyg 
atsidėkodamas už jo gyvybės išgelbėjimą, pežadėjo, kad, kas su juo ne- 
atsitiktų, niekuomet jo neparduosiąs ir neišvarysiąs iš arklydės, nors 
jis būtų visai pasenęs ir niekam nebetinkąs. Be to dar pažadėjo duoti 
kasdieną po tris gorčius avižų iki arklio gyvos galvos. Atidavęs arklį 
tarnui, nubėgo pas žmoną ir vaikus. 

Tarnas arklio nepailsino, nedavė jam. tinkamai atvėsti, bet pagir- 
des šaltu vandeniu uždarė jį arklydėn. Nuo to laiko arklys ėmė sirgti, 
negaluoti, eidavo, kaip apkvaišęs, pradėjo raišti, o galų gale apkurto 
ir apako. Pirklys iš pradžių labai gailėjo arklio ir per pusę metų sąži- 
ningai.pildė savo pažadėjimą: laikė jį arklydėje ir avižomis šėrė. Paskui 
iis nusipirko kitą arklį. Po kurio laiko pirklys priėjo išvados, kad jam 
brangiai kaštuoja maitinti aklą, niekam nebetinkantį arklį. Jis liepė 
duoti arkliui tik po du gorčiu avižų. Praėjo dar pusė metų ir pirklys 
liepė duoti arkliui tik vieną gorčių. Galų gale ir tai pasirodė pirkliui 
bereikalingas pinigų aikvojimas, ir jis įsakė. tarnui išvyti akląjį arklį, 
kau neužimitų vietos arklydėje. Tarnas, plakdamas botagu, išvarė nelai- 
mingą arklį už vartų. 

Vargšas arklys nežinojo, ką su juo daro, o nematydamas kur eiti 
ilgą laiką stovėjo nuleidęs galvą prie vartų ir liūdnai skliautė ausimis. 

Sutemo. Emė snigti, o nelaimingas gyvulys drebėjo nuo šalčio. 
Išstovėjęs visą vakarą už vartų ir išalkęs, jis nuėjo sau maisto ieškoti. 
Kur ėjo nė pats nežinojo. Pakėlęs galvą uostė aplink, ieškojo nors api- 
puvusių, išsmukusių iš stogo šiaudų. Aklas arklys klaidžiojo iš vienos 
vietos kiton, kol pagaliau atsidūrė miestelio aikštėje. 

Sito miesčiuko gyventojai buvo laisvi, ponams baudžiavos nėjo. 
Valdėsi patys, o svaroiausius klausimus, liečiančius jų vidųjį ir orųjį 
gyvenimą, spręsdavo miesto aikštėje, kurion susirinkdavo visi miestelio 
gyventojai. Tokie žmonių susirinkimai, kuriuose buvo sprendžiami svar- 
biausi visuomenės reikalai, vadinosi bendruomenės susirinkimais. Vidury 
te- aikštes mediniame, keturiais stulpais paremtame bokšte kabėjo 
didelis varpas, kurio skardus balsas kviesdavo žmonės susirinkiman. 
Kie!--ienas turėjo teisę juo. skambinti, kuris jautėsi esąs kieno nors 
nuskriaustas, arba reikalavo žmonių užtarimo, pagalbos, ar ieškojo tei- 
sybės. Niekas nedrįsdavo skambinti varpu dėl menkų priežasčių, nes 
žinojo, kad jo laukia už tai bausmė. 

Klaidžiodamas po aikštę aklas, kurčias ir išalkes arklys netyčia 
priėjo stulpus, virš kurių buvo varpas. Arklys suuodė virvę ir sugriebęs 
ją dautimis ėmė tąsyti, jis manė ištrauksiąs šiaudų pėdą. Virvė buvo 
užrišta už varpo geležinės buožės ir varpas ėmė skambėti. Jo skardus 
balsas atsimušė į namus ir nuaidėjo padangėmis. Vos aušo rytas, žmo- 
nės dar visi saldžiai miegojo, bet išgirdę skambanti varpą greitai sku- 
binosi aikštėn. Mat, visiems buvo įdomu pamatv i, kas taip anksti rytą 
garsiai skambina, be to, norėjo sužinoti, kas ii nuskriaudė, kokios pa- 
galbos ar užtarimo jis reikalauja. 

Kiekvienas miestelio gyventojas, senas ir jaunas, gerai žinojo grei- 
tąji pirklio arklį. Taip pat niekam nebuvo paslaptis, kad jis išgelbėjo 
pirkli iš plėšikų nagų nuo mirties. Be to, visi girdėjo, kad pirklys 
buvo pasižadėjęs jį šerti ir globoti, kol arklys bus gyvas. Bet dabar, 
subaėgę aikštėn, jie pamatė vargšą anli drebanti nuo šalčio, aklą, per- 

alkusį. Jis buvo baltai apsnigtas, o dideli vandens lašai varvėjo nuo 
jo šonų. Dalykas greitai paaiškėjo, o susirinkę žmonės sužinojo, kad 
nedėkingasis pirklys išvarė iš namų aklą arklį, kuris jam gyvybę išgel- 
bėjo ir vienbalsiai pripažino, kad nuskriaustas arklys turėjo pilną teisę 
skambinti varpu ir šauktis žmonių pagalbos, prašyti jų užtarimo. Tuoj 
buvo pakviestas aikštėn nedėkingasis pirklys. Zmonės, neklausydami 
jo gudrių išsisukinėjimų ir pasiteisinimų, nutarė, kad pirklys turi šerti 
akląjį arklį iki jis bus gyvas. Be to, paskyrė prižiūrėtoją, kuris da- 
bojo, kad pirklys daugiau nebeskriaustų nelaimingojo gyvulio. Sitos 
bylos sprendimas buvo iškaltas dideliame akmenyje, kuris šio įvykio 
paminėjimui buvo pastatytas miesto aikštės viduryje, kad visi miesto 
gyventojai žinotų, jog teisybė yra pagrindinis jų įstatymas. 

Pirklys žmonių nutarimą tiksliai pildė. Jis suprato, kad nevalia 
silpną skriausti, nes prieš teisybę visi lygūs, o kas teisybės nesilaiko 
ir savo pasižadėjimų nepildo, tas negali ir iš kitų reikalauti teisybės 
bei duoto žodžio tęsėjimo. UAB is“ 

ir Kumpėda užsigavėjo. 
(Monologas). 


Užsigavėjom. Tik, dėja, nevisi mėsiškai. Mano kūmas ir prietelius 
Benadas Kinka užsigavėjo kindziuku, mano piršlys Anupras Besusparis, 
kad jam kur pilvas įdubtų, užsigavėjo skilandžiu, o aš valekinis gaspa- 
dorius Kumpėda, kad žinotumet, užsigavėjau kočėlu. Taip širdį dieglys 
ir perveria, kai prisimeni šiųmetes ŪUžugavas ir gimtąją iš eilės ketvir- 
tąją prisiegą Bekulšio Agotą. 2 

Mat, praėjusiame rnėsajede padariau mažą riktą. Tiesą sakant, jau 
ketvirtą kart šitaip pasirikau, bet šiuo žygiu tai Besusparis mane bėdon 
įvėlė. Kai išdėstysiu visą reikalą nuo pradžios iki galo, tai kiekvienam 
bus aišku, kad čia Besuspario kaltė ir todėl jis, o ne aš, turėtų per 
Užugavas kačėlu : pringti. To, rodos, ir teisybė reikalauja. Bet aš, kaip 
čigonė sakė, esu po ožio rago žvaigžde aimęs. O kai žmogus po kokia 
šuniška žvaigžde užgimsi, tai, žiūrėk, bėda ant bėdos ir joja. 

Buvo šitaip. Dar prieš Tris Karalius susitikom su Besuspariu Kiau- 
liniškėj pas Maušiuką. Kai sutinki žmogus seną bičiulį, žiemos metu 
šiltoj vietoj, tai negi kiaulė būsi — reikia ir apšilti, ir vargus surokuoti. 
Taip ir aš, nieko blogo nenujausdamas, vieną kitą burnelę išmetes, 
ėmiau savo našlyste Besuspariui skųstis. 

— Tai - sako — per anksti tu, prieteliau, sulepšėjai. Juk šeštas kry- 
želis, tai jokia senatvė, tai, galima sakyt, tik trečioji iš eilės jaunystė. 
Tris bobas pakasei, tai manai jau ir gana. Aš—sako--tavo vietoj ketvirtą, 
kaip rože, iš pat Vilniaus išrašyčiau. 

Malonių prieteliaus žodžių klausant, mano širdyje vėl pabudo kažin 
kelintos jaunatvės jausmas. O kad taip, manau, pamėginus ketvirtą 
šeimos židinį sukurti. Tos minties vedamas ir pradėjau Besusparį klau- 
sinėti apie Vilniaus miesto „rožes“, kurias jis pirma siūlė išrašyti. 

— Ot,—sako —kad ir Bekulšio Agota ar nedikta merga. Jau treti 
metai Aukščiausiam Vilniaus komitete darbuojasi. Tiesiog nepavaduo- 
jama ji ten visuomenės darbuotoja — ir dulkes pašluosto ir grindis iš- 

blizgina. Oho, taip aukštai tarnauti, bile vėplos ten nepriims. Va, kad 
ir pernai, —sako, —nuvažiuoju Vilniaus komitetan nuo derliaus nukentė- 
jusiems šelpti, o gi čia Bekulšyčia, kaip kokia ministrierė, baltu žiūrstu 
pasipuošus, tik švaistos tarpduryse ir nukentėjusius nuo derliaus arbota 


vaišina. Ponia, kaip knygoj išmalevota — ir undarokas tik iki keliu, ir 
plaukai, kaip bernioko nukirpti. Kiauliniškės zakristijonas, — sako, — ne 
tavo nosim ir tai jai peršas. Tai ne merga, tai rožė — ir mokyta ir 
pinigo turi. 


Taip man ir įkalbėjo sveikam ligą. 

— Išrašyk,—sakau,—man, kūmai tą Agotą. 

O Besuspario daug prašyt nereikia. Jis braukšt ir išrašė, o aš tuoj 
ir prie altoriaus. Taip ir pradėjau naują gyvenimą. Pirmas mėnuo praėjo, 
kaip sapnas—pajaunėjau bent puskapiu metų, o be to ir ūkiui nemaža 


Vytauto Didžiojo draugovės skautai Švenčionių gimnazijoj su savo globėju 
kun. Al. Micu, kuris šiuo metu eina gimnazijos direktoriaus pareigas. 


paspirtis: užeini tvartan ir metai—pasoginė dvyla karvė mykia ir deglas 
kiaulis knisinėjas. 

Bet po mėnėsio pradėjau Agotos nebepažinti. Pasidarė nebe boba, 
bet tiesiog piktas pinigas. Maža, kad mane kaip piela zulina, bet ėmė 
ir viso kaimo bobas prieš namų galvas kurstyti. Dabar bobų seimams 
Kulniškėje nėra galo. O mano Agota tikras bobišku seimų maršalka. 

— Ar žinot, gerbiamosios pilietės, —plyšta bobų susirinkime mano 
Agota, —kad Vilniuje vyrai savo žmonas tiesiog znt rankų nešioja, sal- 
dainais šeria ir po dvi skribeles kasdien perka. O jūs skurstat su ilgais 
undarokais ir saulės nematot. Reikia pagaliau susiprasti ir savo died- 
palaikius nagan suimti. 

O pilietės tik spokso ir ašaras rankovėmis nuo veido brauko. Ši- 
taip ir anadien pas Benadą Kinką iki pusės nakties langai žvangėjo — 

bobos seimavojo. Aš tą dieną linus braukiau. O prie brauktuvės ir 
pilvas kažkaip daugiau gurguliuoja. Po tokio darbo žmogus keptą ridiką 
suėstum, o namie nei bobos, nei vakarienės. Ant tuščios atsiguliau, 
o rytojaus dieną nusikabinau nuo sienos pantį ir atkreipiau Ągotos 
dėmėsį į šeimininias pareigas. 

Bet, pasirodė, Agotos meščioniškas kailis pančio nemėgsta. Kai 
įsiuto, tai nors iš namų bėk. Tuoj blinkt žemėn puodynę su pienu ir 
sudaužė. Menki juokai, manau, jei puodynes kasdien daužys. Šitaip 
ir varškės nebesusirauginsime. Aš tuoj į derybas. Besiderant iškilo 
ekonominiai klausimai ir derybos susikomplikavo. 

— Nauja suknėlė ir bočiukai—tai mano paskutinis žodis, —prunkštė 
Agota, —jei nori taikinkis, o kitaip tu man ne vyras, oaš tau ne žmona. 

Pakasiau pakaušį ir, brol, jokios išeities. Reiks, manau, pasoginę 
karvę parduoti. Taika su gimtąja prisiega brangesnis daiktas. Taip ir 
padariau. Kai grįžau iš Kiauliniškės su mėlyna suknele ir bočiukais ant 
aukštų užpenčių, radau namiė ne Agotą, bet aniolą. Blynų stirta ant 
stalo, kumpio bliūdas pričirškinta, o Agotėlė tik šypsos, rodos, prie 
širdies dėk. Ir bobų seimų kuris laikas Kulniškėj nebuvo. 

Bet neilgam. Nepamenu kurį rytą skaldau malkas ant skiedryno, 
o per sodžių amarikontas Kimštas su savo boba važiuoja. Pats kaip 
šlėkta išsičiutnijęs, o boba skrybelėta ir kažkokį maišelį rankoj laiko. 
Sako, radikuliu vadinas. Agota kaip tik tuo metu deglajai ėdelą nešė 
ir Kimštų ponišką išvaizdą pastebėjo. Nuo tos dienos Kulniškėje prasi- 
dėjo antra bobų revoliucija su seimais ir protestais. Kitą dieną įeinu 
gryčion, o Agota kačergą trinkt viduaslin ir ėmė mane plūsti. 

— Tu, apuokai, nematai, kaip tavo kaimynai savo moteris gerbia. 
Va, Kimštienė po skrybele važinėja. Aš kuo už ją blogesnė, o kaip 
žydmergė skarele teberišiu. 

Taip žodis po žodžio abu ir įkaitom. Agota čiupt už pagalio ir lan- 
gan. Žinoma, stiklas kaip stiklas, tik sudžinksėjo, o lange vieni rėmai 
beliko. Be langų taip pat negalima gyventi. Kas bus, jeigu taip kas- 
dien po langą daužys. Žinoma, ir skrybelę nupirkau ir radikulį įtaisiau. 
Už tai abu veislinius paršus pardaviau. 

Nuvažiuojam per Grobnyčias Kiauliniškėn. Mano Agota, kaip ponia. 
Net du kart per šventorių perėjom. Tegul svietas pamato, kad ir Kumpėda 
ne iš prastų. Prašmatniau pasirėdžiusių, rodos, ir nesimato. Tik žiūrim, 
iš špitoliaus išeina vargamistros pati. Taip pat su radikuliu ir dar kaž 
kokį gauruotą kaunierių pasistačius. O pas mano Agotą kaunieriaus 


kaip ir nesimato. E, manau, čia bus negerai. lr, žinoma, neapsirikau. 
Tik parvažiavom namo, tuoj Agota ir užsisėdo. | 
— Pirk, — sako, — palitą su lapės kaunierium ir gana. Jeigu ne- 


pirksi, tai neskustas bulves valgysi. 

Tuos žodžius pagirdus, taip man šiluma ir nuėjo nuo širdies net 
iki užpenčių. 

— Ne iš tavo lockos skustas bulves valgau, — iškilmingai pareiš- 
kiau Agotai. -— Gryčia taip pat netavo. Lazdą, o ne lapės kaunierių 
gausi. Aš paskutinio arklio dėl tavo kaunieriaus neparduosiu. 

itame pasikalbėjime prisiminėm pasogą ir kitus galus. Agota dar 
mėgino atsikirsti, bet kai aš paimu balsą, tai visiems burnas užčiaupiu. 
Mano boba tik—mikt, mikt, apsisuko, trenkė durimis ir išėjo. Taip pra- 
sidėjo trečioji Kulniškės bobų revoliucija. 

Leukiu dieną, laukiu kitą — Agotos nėra, Trečią dieną, pačiose, 

Ažugavose, vištas palesinau ir vėju pančius. O gi žiūriu pro langą mano 
Agota parlinguoja. Na, manau, reikia paukštelis pamokinti, Tuoj sakau 
piemeniui: 

— Kai tik šeimininkė paklaus, kur aš, paaiškink, kad šeimininkas 
Brazilijon išvažiavo. O gal ir Palestinon. Ūkį savo Besuspariui išnuo- 
mojo dešimčiai metų. Būk, gudrus, tai gal ir algos pridėsiu. 


RA: 


Rankdarbių pamoka Švenčionių Lietuvių gimnazijoj. Mokiniai mokosi įrišti 
knygas. 


Pats tuoj smukau kamaron ir klausau. Širdis tik—tuk, tuk. Nors 
ir daėdė, bet mat, pati, vis pati. Kai Agota pirkion įžengė, tuoj piemuo 
visą dalyką ir nušvietė, kaip buvo pamokytas. O mano Agota tik mirkt, 
mirkt ir pradėjo bliauti. 

— Nereikėjo man, — sako, — nei to kaunieriaus, nei tų suknelių. 
Nabagėlis, dėl manes dabar kažkur po pasviečius baladosis. 

Tokio Agotos susigriaudenimo akyvaizdoje mano širdis atsileido 
ir aš nė nepamačiau, kaip iššokau iš kamaros ir pasikoriau savo pri- 
siegai ant kaklo. Bet Agota pažiūrėjo į mane kaip sekvestratorius, net 
aš past'rau. O paskui čiupt už kočėlo ir ėmė man šonus lyginti. 

— Tu, latre, — sako, — mane dar apgaudinėsi. Aš tau Braziliją 
ic Palestiną parodysiu. 

Su boba negi mušiesi. Užtrenkiau duris ir pabėgau. Štai tau 
ir Užugavos, štai tau ir ketvirtojo šeimos židinio laimė. Norėjau Besu- 
spariui visus langus išdaužyti. Tegul žinotų, kaip žmones bėdon klam- 
pinti. Bet paskui ranka pamojau. Juk ir jis jau trečią pačią turi, ir jam 
namie nepyragai. Bet kas daryti su Agota, taip mano galva ir neišneša. 

Kumpėda. 


— Nuo Pabaltijo Santarvės su- 
darymo: Lietuva, Latvija ir Estija 
savo reikalus gina vieningai. Šio 
mėnesio pradžioj visų trijų valsty- 
bių atstovai atsilankė Paryžiuje pas 
Prancūzijos politikos vairuotojus ir 
pareiškė, kad Pabaltijo Santarvė 
ypatingai domisi Rytų Pakto sude- 
rymo klausimu. Tarp kito buvo kal- 
bėta apie voklečių ginklavimąsi ir 
apie priemones Europos taikai pa- 
laikyti. Tokį pat dema:šą paderė 
Pabaltijo valstybės ir Londone. An- 
glijos užsienių reikalų ministeris Si- 
monas per pasikalbėjimą su Pa- 
baltijo atstovais pareitkė, kad bū- 
damas Berlyne, pareikalausiąs iš 
vokiečių pasižadėjimo neliesti Pa- 
baltijo sienų. Tam bendram Pabal- 
tijo Santarvės žygiui didžiųjų val- 
stybių sostinėse užsienių spauda pri- 
duoda daug reikšmės, 

— Pabaltijo Santarvės valsiybių 
užsienių reikalų ministeriai š. m. 
balandžio mėnesio suvažiuos Kau- 
nan bendriesiems reikalams aptartį. 
Tarp kito norima panaikinti vizas 
(leidimus) Lietuvoje, Latvijoje ir 
Estijoje. Vizas panaikinus, susitaru- 
sių valstybių piliečiai galės laisvai 
važinėti iš vienos valstybės kiton. 
Konferencijai pirmininkaus Lietuvos 
ministeris Lozoraitis. 

— Nesenai lankėsi M .skvoje 
lietuvių delegacija prekybiniams rej- 
kalams aptarti. Po tų pasitarimų 
rusai nupirko Lietuvoje kiaulių ir 
kitų gyvulių už 12 milijonų litų. 

— Lietuvos nepriklausomybės 
sukaktuvių proga sveikino valstybės 
prezidentą Antaną Smetoną ir visą 
lietuvių tautą Cekoslovakijos prezi- 
dentas Masarykas, Argentinos pre- 
zidentas Justo, Turkijos prezidentas 
Kemal Ataturk, Latvijos prezidentas 

Kviesis, Estijos prezidentas Petrus 
ir Jungtinių Amerikos valstybių pre- 
Zzidentas Ruzveltas. Tie sveikinimai 
rodo, kad Lietuva turi daug nuošir- 
džių draugų. 

— Jau nuo senai lietuviai kalbi- 
ninkai galvoja apie lietuviu rašybos 


palengvinimą, panaikinant Įveirius 
ženklus ir kai kurias raides. Prieš 
porą metų tain tikslui buvo suda- 
ryta komisija, kuri jau paruošė nau- 
jos rašybos projektą. Kauno laikraš- 
čiai praneša kad naujos lietuvių ra- 
šybos taisyklės bus paskelbtos atitin- 
kamoj knygoj. 

— Užsienių  lietuviems remti 
draugija nutarė sušaukti š. m. rug- 
piūčio mėn. Kaunan viso pasaulio 
lietuvių kongresą. 

— Kaip aukštai Nepr. Lietuvoj 
pakilo apšvieta, rodo ir toks faktas, 
kad paprastais policininkais gali būti 
tik baigę gimnazijas. 

— Nepr. Lietuvoj dabar yra 
penkios vyskupijos ir Klaipėdos 
prelatūra. Jas valdo du arkivysku- 
pai ir septyni vyskupai. Kunigų šiuo 
metų yra 1160. Minėtos vyskupijos 
padalintos į 443 parapijasir 77 pa- 
rapijų filijas. Be to dar yra vienuo- 
lynai: Pranciškonų, Marijonų, Je- 
zuitų, Dominykonų, Kapucinų, Be- 
nediktinių, Kotryniečių, Kazimie- 
rieřių, Širdiečių, Nekalto prasidė- 
jimo, Elžbietiečių Pranciškonių ir 
Kryžiečių. Visi tie vienuolynai užsi- 
ima švietimu ir labdarybe. 


iš LENKIJOS. 


— Š. m. kovo mėn. 23 dieną 
Lenkijos seimas priėmė naują val- 
stybės konstituciją. Pagal naująją 
konstituciją Lenkijos prezidentas tu- 
rės žymiai daugiau teisių, negu iki 
šiol turėjo. Prezidentas savo nuo- 

žiūra skirs ir atleis ministerius, pre- 
zidentas galės, seimą paleidęs, pats 
leisti Įstatymus, prezidentas galės 
sulaikyti seimo priimtų įstatymų 
vykdymą (veto teisė). Prezidentas 
bus renkamas iš dviejų kandidatų, 
kurių vieną paskirs buvęs preziden- 
tas, o kitą ypatingi atstovai (elekto- 
riai). Seimo teisės pagal naująją 
konstituciją bus daug siauresnės 
negu pagal seną. Seimą rinks, kaip 
iki šiol, visi piliečiai, kurie yra baigę 
24 metus. Senato teisės praplečia- 
mos. Senatas bus sudarytas iš treč- 
dalio prezidento paskirtų senatorių 
ir dviejų trečdalių išrinktų. Bet se- 
natorius rinks tik nusipelnę piliečiai. 
Kas bus priskaitytas prie nusipel- 
niusių, konstitucija nepasako. Tie 
straipsniai senosios konstitucijos, 
kurie kalba apie tautinių mažumų 
teises, palikti ir toliau galioje. 


— Vokiečiai atsisakė vykdyti 
tuos Versalio traktato straipšnius, 
kurie draudė jiems turėti daugiau 
100 tūkstančių kariuomenės ir šio- 
mis dienomis įvedė pas save karinę 
prievolę, padidindami savo kariuo- 
menę iki 36 divizijų (maždaug 500 
tūkstančių). Be to, vokiečiai įkurė 
karišką avijaciją ir žada įsitaisyti 
tiek pat lėktuvų (aeroplanų), kiek 
turi prancūzai. Taip pat žada padi- 
dinti savo karo laivyną, kuris savo 
didumu sudarytų trečdalį anglų lai- 
vyno. Iš to matosi, kad vokiečiai 
ruošiasi kariauti, nors patys prie (o 
neprisipažįsta. Prancūzai, anglai ir 
italai prieš tai užprotestavo. Lenkai 
su vokiečiais paskutiniuoju laiku 
geruoju gyvena. Kaip jie pasielgs, 
dar neaišku. Kesd suderinti tuo rei- 
kalu nuomones ketina atvykti Var- 
šuvon anglų ministeriai. 


— Lankai nori įvesti naują val- 
stybinį himną, kadangi ligšiolinis jų 
himnas jau nebeatitinka dabartinėms 
sąlygoms. Vienas Varšuvos laikraš- 
čių paskelbė tam tikslui konkursą, 
kurio prižiūrės Literatūros Aka- 
demija. 


Iš MŪSŲ PADANGĖS. 


Švenčionys. Šių metų kovo 
mėn. 9 dieną po visą Svenčionių 
padangę nuaidėjo varpų garsai, skel- 
bdami liūdną žinią, kad atsiskyrė 
su šiuo pasauliu didis to krašto my- 
lėtojas a. a. kun. prof. Jonas Skruo- 
dys. G 

Velionies kūnas palaidotas Sven- 
čionių kapinėse šio mėn. 13 dieną. 
Laidotuvės buvo labai iškilmingos, 
jose dalyvavo tūkstančiai žmonių. 

Laidotuvių dierą 11 val. vietos 
bažnyčioje buvo atlaikytos geduli- 
nės pamaldos, kurias laikė dekanas 
kun. D. Gailiušas. Pamaldų metu 
giedojo Vilniaus lietuvių studentų 
viltininkų ir vietos mokinių choras, 
pamokslą pasakė Ceikinių klebonas 
kun. Varanavičius. Gedulinėse pa- 
maldose dalyvavo atvykę iš Vilniaus 
lietuvių visuomenės atstovai su Lai- 
kinojo Vil. Liet. Komiteto pirminin- 
ku p. K. Stašiu priešaky. Taip pat 
buvo suvažiavę visos apylinkės lie- 
tuviai kunigai. 

Pasibaigus pameldoms ir stu- 
dentų chorui atgiedojus „Libera me 
Domine“, Vėlionies karstas buvo ne- 
šamas į kapus. Per miestelį, kapų 
link ėjo ilgiausios vainikų nešėjų 
eilės, Švenčionių lietuvių gimnazijos 
mokiniai, organizacijos, kunigai ir 
didžiulė minia. Lydint paskutinėn 
poilsio vieton, grojo lietuvių gimna- 
zijos orkestras ir giedojo choras. 
Atsisveikinimo žodį tarė kun. V. 
Taškūnas, o susirinkusieji Žmorės 
pagiedojo „Amžinąjį poilsį duok mi- 
rusiam, Viešpatie“ ir Tautos himną. 

Aukštam Svenčionių kapinių kal- 
nely išaugo naujas gelsvo smėlio 
kapas, kurį paprošė apie penkesde- 
šimts vainikų. Jame ilsisi amž noje 
ramybėje didis jaunimo mylėtojas, 
žymus visuomenės veikėjas, rašyto- 
jas ir kilnios sielos žmogus, kuris 
visą savo gyvenimą dirbc, šviesda- 
mas mūsų liaudį. Tebūna Jam len- 
gva brangi Svenčionių lietuviška že- 
melė, kurią Jis mylėjo, o Visagalis 


Dievas tesuteikia Jam amžinąjį džiau- 
gsmą dangaus karalijoj. V.T., 


Barčiai, Varėnos vals, Viln.- 
Trakų apskr. Mūsų sodžiuje diena 
iš dienos apšvieta kyla ir lietuviška 
dvasia stiprėja. Šiemet ateina mūsų 
sodžiun 20 egz. „Viln. Rytojaus“, 18 
„J. D-go“, 6 egz. „Viln. Aušros“ ir 
0 egz. „Saleziečių Žinių“. 

Vasario 16-tą dieną buvo gražiai 
švenčiama. Tą dieną buvo sušauktas 
iškilmingas vietinio skyriaus susirin- 
kimas, per kurį buvo paskaityta pas- 
kaita apie Lietuvos Nepriklausomy- 
bės atgavimą, sudainuota keletas dei- 
nų ir sug edota Tautos himnas. 

Lietuvmylįs. 

Kampuoščšiai, Suvalkų apskr. 
Kovo mėn. 4 dieną buvo sušauktas 
vietinio Sv. Kazimiero d-jos skyriaus 
narių susirinkimas Tą proga skaitė 
paskaitas: agronomas Pajaujis, sky- 
riaus pirm. Marteckas ir Žukauskas. 
Per susirinkimą įkurta jaunųjų 
ūkininkų kuopelė, kurios nar ai nu- 
tarė dalyvauti konkurse ir auginti 
daržoves. Vabalas, 


Jurkionys, 
Viln.- Trakų apskr. Kovo mėn. 4 d. 
buvo sukviestas metinis vietinio Sv. 
Kazimiero D-jos skyriaus narių su- 
sirinkimas. Buvo paskaita apie Šv. 
Kazimierą ir išrinkta nauja valdyba: 
Vladas Lusas — pirm., S. Zaleckas, 


A. Biekša, Ą. Mačelisir J. Zaleckas. 


Jurgis. 
Škiėriai, Kabelių par. Gyveni- 
mas žengia p'rmyn, bet neatsilie- 
kame ir mes. Vietinio skyriaus rū- 
pesniu pernai suruošta keli vakarai. 
O Sventiesiems Metams pagerbti 


pastatyta didelis gražus kryžius, 
kurį pašventino vietinis klebonas 
kun. Caglys. 


Nesenai buvo metinis skyriaus 
narių susirinkimas, per kur] išrinkta 
nauja valdyba: pirm. V. Karlonas, 
vicepirm. M Krušas, sekr. M. Maz- 
gelis, iždin. A. Šiškevičius, knyg. |. 
Svirskaitė. Rev, kom, — M, Kvara- 


Valkinykų valsč. 

ciejus, J. Karlonas ir Š. Večkys, 
Susirinkjmas užbaigtas Himnv. 
Vasario mėn. suruošta blaivybės 
savaitė, Ta proga suvaidinta trijų 
veik. drama „Sugriuvęs gyvenimas“. 
Vaidinimas pasisekė ir buvo gerai 
pritaikintas blaivybės savaitei. Per 
vakarą mergaitės, tautiškai pasipuo- 
šusios, padainavo keletą dainelių. 


Programa užbaigta Tautos himnu, 
Po to dar gražiai ir padoriai pasi- 
linksminta, 


Gu—skas, 


Baliui Bindoriui ir gerai drau- 
gei Grasytei Bindoraitei, jų tė- 
I veliui mirus, reiškiame giliau- 
sios užuojautos. 
Liet. Sv. Kazimiero d-jos 
Vardziukiemio skyrius. 


Mūsų mylimam pirmininkui | 


IŠ VILNIAUS. 


Naujas brangus kapas. 
Š. m. kovo mėn. 27 dieną buvo at- 
vežtas iš Kauno ir palaidotas Vil- 
niuje Rasų kapinėse mūsų didžiojo 
veikėjo inž. Petro Vileišio kūnas. 
Velionis prieš Didįjį karą gyveno 
Vilniuje ir labai daug nusipelnė lie- 
tuvių tautos atgimimui. Mirė Palan- 
goj 1926 m. ir buvo laikinai palai- 
dotas Kauno bazilikoj. Prieš mirtį 
Velionis pareiškė didelį norą su- 
grįžti myliman Vilniun ir atsigulti 
amžinam pollsiui jo pačio Rasuose 
pastatytoj koplyčioj tarp savo arti- 
mųjų. Tose antrose mūsų didžiojo 
tautiečio laidotuvėse dalyvavo jo gi- 
minės ir skaitlinga Vilnia: s lietuvių 
visuomenė. 

Taip supylėm Vilniuje dar vieną 
brangų mūsų tautai kapą, ties ku- 
riuo kiekvienas lietuvis lenks galvą 
ir karštai mels Aukščiausią: „Amži- 
ną poilsį duok jam, Viešpatie". 

Meno vakaras. Kovo mėn. 
3 dieną Vytauto Didžiojo gimnazi- 
toj muzikos mokytojo prof. Konstan- 
tino (Galkausko rūpesčiu buvo su- 


rengtas mano vakaras. Programoj 
buvo muzika ir baletas. 

Muzikontais pasirodė 94 mokiniai. 
Iš jų 38 pianistai, 23 smuikininkai, 
3 v.olenčelistai ir 20 trimitininkų. 
Pirmiausia pasirodė muzikontai so- 
listai. Paskui simfoninis orkestras 
sugrojo du prof. Galkausko kompo- 
nuotus maršus: „Lietuvišką Maršą“, 
melodingą ir linksmą, ir „Gedulinį 
Maršą“, skirtą mūsų didvyrių Da- 
riaus ir Girėno garbingam žuvimui 
pagerbti, kuris, lyg simfoninis pa- 
veikslas, atvaizdojo lakūnų garbin- 
gaji žygį ir jų tragediją. Abu maršu 
išleido žinomas mūsų meno mece- 
natas Petras Karosas. Kompozito- 
rius visus malonios pramogos daly- 
vius apdovanojo po vieną egzemp- 
liorių minėtų maršų. 

Po to ėjo baletas „Keturi metų 
laikai“, taip pat prof. Galkausko pa- 
rašytas, jo pačio ir artistės Mura- 
šlenės režisuotas. Dekoracijas paišė 
mokinys Puišė. Paskutinis paveikslas 
vaizdavo rudenį, kurio malonumeis 
publika ir praktiškai pasinaudojo — 
buvo jaunų artistų pavaišinta obuo- 
liais. 

Meno vakaras paliko malonių ir 
gilių įspūdžių visiems jo dalyviams 
ir įtikino juos, kad menas Vytauto 
D. simnazijoj tikrai vertinamas. 

Iš Mokslo D-jos. Lietuvių 
Mokslo D-jos rūpesčiu, Vytauto Di- 
džiojo gimnazijos salėje buvo su- 
rengtas vysk. Antano Baranausko 
100 metų gimimo sukaktuvių pami- 
nėjimas. 

Akademiją atidarė D-jos pirmi- 
ninkas šamb. A. Viskantas ir pasakė 
kalbą, o paskui paskaitė paskai- 
tą apie vysk. Baranausko gyvenimą. 
Po to Vilniaus universiteto prof. J. 
Otrębskis skaitė apie vysk. Bara- 
nauską, kaipo didelį kalbininką, dir. 
M. Šikšnys — kaipo m tematiką ir 
mokyt. V. Dasys — kaipo poetą. 

Po paskaitų stud. A. Liobytė pa- 
deklamavo „Anykščių šilelį“ ir stud. 
V. Pilypavičiūtė padainavo vysk. 
Baranausko parašytas dainas: „Tu 

Lietuva, tu Dauguva“ ir „Sudiev, Lie- 
tuva, man linksma buvo gyvent ta- 
vo šalelėj“... 

Mokinio teismas. Vytauto 
Didžiojo gimnazijos mokiniai, savo 
mokytojų padedami, kovo mėn. 23 d. 
surengė mokinio teismą. 

Mokinys buvo teisiamas už ne- 
simokymą, religini apsileidimą, ne- 
dalyvavimą organizuotame mokyklos 
gyvenime ir už neveiklą sodžiaus 
švietimo ir kultūrinimo darbe. 

Kaltinamąjį aktą parašė ir kalti- 
no motin. V. Radziulis, St, Šimelio- 
nis ir kiti. 

Mokiniai vėl sukruto. Š. m. 
10 d. Vytauto D. gimnazijos moki- 
niai sukvietė susirinkimą, kurien.e 
buvo skaitytos dvi paskaitos. Griška 
skaitė apie mūsų sodžių, o Misiūra 
apie dangaus kūnus. Po paskaitų 
buvo diskusijos ir sumanymai. Nu- 
tarta atgaivinti mokinių laikraštuką. 

iš Meno D-jįos. Sio mėn. 
17 d. Vytauto Didžiojo gimnazijos 
salėje Lietuvių Meno ir Literatūros 
d-ja su Studentų Dremos kuopele 
surengė religinį vakarėlį. Kun. dr. 
A. Viskantas pasakė įžargos žodį, 
o po to stud.. Alf. Jokūbėnas skaitė 
apie religijos reikšmę Žmogaus gy- 
venime. Po paskaitos buvo suvai- 
dinta 3-jų veiksmų tragedija „Šv. Ce- 
cilija“. Vaidinimas nusisekė. Be to, 
Elvira Palevičiū:ė gražiai paskambi- 
no keletą muzikos dalykėlių. 

Velykų atostogos. Velykų 
šventėms universiteto studentai pa- 
leidžiami nuo kovo 20 d. iki balan- 
džio 20 d. Pradžios mokyklų ir gim- 
nazijos mokiniams jos bus trumpos: 
nuo balandžio 17 dienos iki to mė- 
nesio 24 dienos. k 

Iš bibliografijos. Siomis die- 
nomis išėjo įš snaudos nauja lietu- 
viška knyga: „Švenčionių Lietuvių 
Gimnazija“. Knygoje aprašyta Šven- 
čionių Lietuvių gimnazijos 15 metų 
veikimo istorija ir įdėta 20 iliustra- 
cijų iš gimnazijos gyvenimo. 

Taip pat šiomis dienomis pasi- 
rodė „Lietuviško Baro“ 6 Nr. 


Medvilnė. Svarbiausia šian- 
dieną audiniams medžiaga yra me- 
dvilnė (bovelna). Medvilnės audiniai 
savo kiekybe užima pirmą vietą. 
Antroj vietoj eina vilna, trečioj dir- 
btinis šilkas ir tik ketvirtoj — linai. 
Ant pačio galo stovi tikras šilkas. 

Nors gaminami audiniai dar iš 
kanapių, džuto irkitų medžiagų, bet 
šitie audiniai rūbams nevartojami ir 
jų gaminama labai mažai. 

Medvilnė yra augalas. Jis auga 
nedideliais krūmokšniais šiltose ša- 
lyse. Medvilnė auga tiktai netoliau 
36 laipsnio nuo ekvatoriaus į šiau- 
rẹ. Vadinasi, Europoje ir net Kau- 
kaze ji neauga. Medvilnė auga pie- 
tų Azijoje, Indijoje, Kinuose, Sija- 
me; Afrikoje tiktai Egipte ir Ame- 
rikoj Junstinių Valstybių pietų daly. 
Dabar pradedama auginti medvilnę 
dar Meksikoj, Brazilijoj, Peru. Ir 
Rusija bando auginti medvilnę va- 
dinamose vidaus Azijos srityse, už 
Kaspijos jūrų. 

Medvilnė reikalauja geros, gerai 
išdirbtos ir įtreštos dirvos. Nors 
medvilnė yra medelis, krūmokšnis, 
kuris gali augti ilgus metus ir išauga 
iki 5 — 6 metrų aukščio, tačiau ji 
sėjama kasmet. Siaurinėj žemės ru- 
tulio pusėj medvilnės sėjos laikas 
prasideda kovo pradžioj ir tęsiasi 
iki gegužės mėn. 

Gerai paruoštoj dirvoj daroma 
skylutė, kurion įmetama medvilnės 
keli grūdeliai. Iš kiekvieno grūdelio 
išauga diegas. Silpnesnius diegus 
išrauna, palieka vienas stipriausias. 
Per du mėnesius iš diegų išauga 
medeliai apie pusantro metro aukš- 
tumo. Medvilnė pradeda žydėti. Po 
dviejų mėnesių nuo pražydėjimo pa- 
sidaro stori, kaip nedideli obuoliu- 
kai, sėkliniai pumpurai. Po kai ku- 
rio laiko tie pumourai sprogsta 
ir iš vidaus išsiverčia švari balta 

medvilnė. Tada medvilnės laukai 
atrodo, kaip sniegu padengti. 

Prinokusią tokiu būdu medvilnę 
reikia tuojau rinkti, nes kitaip ap- 
žėlę medvilnės grūdeliai visai atsi- 
skirs nuo savo lizdo ir tada juos 
pradeda nešioti vėjas, kaip pas mus 
vėjas nešioja sunokusias plaukuotas 
usnių sėklas. 

Kiekviename pumpure yra keli 
grūdeliai ir kiekvienas grūdelis yra 
apžėlęs daugybe baltų  plauke- 
lių; taip grūdelis atrodo kaip gero- 
kas medvilnės gniužtas. Tie plauke- 
liai turi ilgį nuo vieno iki penkių 
centimetrų. 

Medvilnę renka rankomis dėl to, 
kad ją reikia tuojau rūšiuoti, nes 
pumpurai yra ne vienodo gerumo. 
Surinktą medvilnę dž'ovina. Paskui 
tam tikromis mašinomis atskiria nuo 
grūdelių, riša dideliais ryšulieis, ku- 
rie sveria nuo 160 iki 340 kilogr. 
ir tada medvilnė parduodama ver- 
pimo fabrikams. Čia ji kaip ir vilna 
mašinomis kedename, o paskui ver- 
piama. 

Visame pasaulyje pagaminama 
kasmet apie 25 milijonai ryšulių. 
Kadangi kiekvienas ryšulys sveria 
vidutiniškai apie 250 kilogr., tai iš 
viso pagaminama apie 6 milijonai 
tonų, arba apie 260 milijonų pūdų. 
Lygiai pusę šito kiekio gamina Ąme- 
rikos Jungtinės Valstybės, ketvirtą 
dalį — anglų Indija, toliau Egiptas 
ir kitos šalys. 

Gražiausią medvilnę gamina Egip- 
tas. Egipto medvilnė turi ilgiausius 
plaukelius, yra labai švelni ir blizga, 
kaip šilkas. Užtat ji vartojama dau- 
giausia mezginiams ir brangesnės 
rūšies audiniams. 

Gėlių dauginimas ūgiais. 
Geriausias gėlių dauginimui laikas 
pavasaris, nes jos'suskumba iki žie- 
mos jau pekankamai užaugti. Žino- 

ma, kai kurias gėles galima dauginti 
ir vėliau. 

Dauginimui paprastai imamos 
vienmetės šakutės. Tam tinka ge- 
riauši šakučių galai, su keturiais ar 
penkiais lapeliais. Dauginimui šakutė 
(ūgis) neturi būti per senas ir per 
daug jaunas, nes žemi ūgiai, kurie 
jau sumedėjo, sunkiai išleidžia šak- 
nis, 0 jauni, dar žolės pavidalo, 
greit pūna. Todėl ūgį (šakutę) reikia 
piauti tik tada, kai jis yra pusiau 
sumedėjęs. 

Piauname kiek išstrižai prie pa- 
skutinio apatinio lapo taip, kad tik 
liktų visai trumpas, (2 milimetrų) 
galiukas. Pats nupiovimas turi būti 
lygus, o žaizda padaryta nedidelė; 
todėl piauti reikia aštriu peiliu, o 
ne gnybti pirštais, kaip kartais kad 
daroma. 

Taip nupiautus ūgius (šakutes) 
kišame į vazoniuką ar dėžutę, ku- 
rioje turi būti palikta skylutė nubė- 
gimui vandens. Žemė turi būtį pūri, 
maistinga ir lengva. Vietoj žemės, 
geriau imti smulkų švarų smėlį, ja- 
me plonu peiliuku padarome sky- 
lutę ir, Įkišę ūgį iki pirmųjų lapelių, 
apspaudžiame, kad jis laikytųsi. Taip 
susodintus ūgius palaistome ir ap- 
dengiame dėžutę ar vazoniuką stiklu. 
Jei stiklu nepatogu kam uždengti ir 
gėlių daugina tik keletą ūgių, tai ga- 
lima tiesiai juos apvožti stikline. 
Žemė ar smėlis visuomet turi būti 
drėgnas. Todėl reikia dažnai -nuš- 
virkšti (nupurkšti) vandeniu. Ret- 
karčiais pavėdinti, įleisti gryno oro. 

Tam stiklą ar. stiklinę pakeliame 
ant kelių akmeniukų. Tuomet pro 
apačią lengviai įeina grynas oras, 

Taip prižiūrimi ūgiai jau po po- 
ros savaičių dažniausiai išleidžia 
šakneles. Tada juos atsargiai išrovę 
sodiname skyrium į mažus vazoniu- 
kus, geroje ir lengvoje žemėje. 

Šitaip ūgiais (pusiau sumedėju- 
siomis šakutėmis) galime dauginti 
fuksijas, mirtas, oleandras, pelargo- 
nijas ir daugelį kitų kambarinių gėlių. 


92 JAUNIMO DRAUGAS 


3 Nr. 


Kraujo perpilimas, Jau nuo 
seniai yra daromi bandymai pagy- 
dyti sunkiai ir bevilčiai sergančius 
ligonius, perpilant jiems iš sveiko 
žmogaus atitinkamą kraujo kiekį. 
Tokiai operacijai svarbu tik, kad 
atsirastų žmogus, kuris sutiktų savo 
kraujo dalį perleisti kitam. 

iais laikais, susisiekimo priemo- 
nėms ištobulėjus, tokios kraujo per- 
pylimo operacijos dažniau yra da- 
romos. Sakysime, vienoje Berlyno 
klinikoje buvo toks atsitikimas, Gu- 
lėjo prie mirties vienas ligonis. Jo 
brolis, gyvenęs Stokholme, Švedijoj, 
sužinojo, kad ligonis galėtų būti iš- 
gelbėtas, tik perpylus jam sveiko 
žmogaus kraujo. Nieko nelaukdamas, 
jis sėda į orlaivį ir skrenda pas 
mirštantį brolį. Už kelių valandų 
klinikoje padaroma kraujo perpyli- 
mo operacija, ir broliška auka apsi- 
moka—ligonis pasveiksta. Jeigu ne 
oro susisiekimas, jis būtų radęs sa- 
vo brolį jau mirusį. 

Kitoje ligoni: ėje buvo dar įdo- 
mesnis atsitikimas. Atgabenama au- 
tamobilio pervažiuota, vos gyva jau- 
na mergina. Toje pačioje ligoninėje 
guli ligonis darbininkas, kurio gy- 
vybė galėtų būti išgelbėta tik sve- 
timu krauju. Gydytojai mato, kad 
sužalotą merginą išgelbėti nebega- 
lima. Ir vis tiek užges merginos 
gyvybė. Gydytojai perpila jos kraujo 
prie mirties esančiam darbininkui, 
ir tas išgelbėtas. 

Nesenai prancūzų gydytojas Bru- 
ardel išrado naują kraujo perpylimo 
būdą. Jis leidžia kraują ne į ligonio 
gyslas, kaip tai paprastai yra daro- 
ma, o tiesiog į širdį. Ir šiuo atveju 
ligonis, kuriam gydytojai negalėjo 
padėti, pasveiko. 

Negulik skruzdėiynan. Ko- 
kia nelaimė kartais netikėtai gali 
ištikti nekaltą žmogų, praneša Pa- 
ryžiaus laikraščiai. Ponas Diupon, 
paryžietis, išvažiavo už miesto pa- 
kvėpuoti grynu oru. Privažiavęs tre- 
čią stotį, jis išlipo ir pavargęs čia 
pat atsigulęs po medžiais, saldžiai 

užmigo. Kiek laiko miegojo, nė jis 
pats nežino. Jį pažadino tiktai bil- 
desys traukinio, kuriuo jam reikėjo 
grįžti. Dlupon vos suskubo pribėgti 
ir įšokti į traukinį, kaip šisjau pra- 
dėjo eiti. 

Diupon laimingas, kad nepavė- 
lavo, patenkintas atsisėdo į minkštas 
antros klasės kėdes. Vagonas buvo 
tuščias. Deja, neilgai tęsėsi pono 
Diupon laimė. Jis pajuto kelnėse 
daugelio vabalų landžiojimą ir greit 
nebepakenčiamą kandžiojimą. Tai 
buvo skruzdėlės. 

Nuo trynimo ir kasimosi skruz- 
dėlės tik labiau kando. Greit Diupon 
įsitikino, jog nėra kitos išeities, kaip 
tik nusimauti kelnes ir gerai jas iš- 
kratyti už lango, ką jis ir padarė, 
pasinaudodamas tuo, kad buvo vie- 
nas. Bet reikėjo nelaimės, kad iš 
priešingos pusės ėjo greitasis trau- 
kinys. Užimtas kratymu Diupon jo 
visiškai nepamatė. Traukinys praužė 
kaip žiibas. Plevesuojančios ant 
vėjo kelnės užkliuvo už garvežio, ar 
vagono, ir Diupon nesuskubo nė 
apsižiūrėti, kaip kelnių neb::vo. 

Kaip stabo ištiktas, stovėjo Diu- 
pon. Jam atėjo galvon patraukti 
rankeną ir sulaikyti traukinį, bet 
greit dasiprotėjo, jog viskas veltui: 
greitasis traukinys kelnes vis tiek 
nunešė. Bet štai traukinys privažiavo 
stotį ir sustojo. Į Diupono kupe 
veržiasi dvi panelės. Jis bandė pro- 
testuoti, bet kas čia jo klausys. Pa- 
nelės mato — kupe tuščias. Vos 
įsėdo, traukinys jau eina. Tik pra- 
dėjus traukiniui eiti, panelės paste- 
bėjo, kad jų kaimynas iki juostos — 
džentelmenas, kaip reikia, bet že- 
miau — baisu ir pasakyti. Pabėgti 
nėra kur, nes vietos traukiniuose ku- 
pe turi išėjimą tik į lauką. Panelės 
pradėjo šaukti gvoltu. Kol jos šaukė, 
rėkė, traukinys įvažiavo miestan ir 
greit sustojo. Subėgo žmonės, polj- 
cija. Diuponos čia pat buvo suimtas 
ir nuvarytas policiijon, Žinoma, vis 
be kelnių, nes juk negalima buvo 
taip greit kelnių rasti. Tik kalėjime 


Diuponas gavo kelnes. Kelias dienas 
vargo kalėjime, kol viskas išsiaiš- 
kino. Laimė, kad buvo surastos kel- 
nės ant garvežio. Kitaip Diuponui 
būtų tekę dar ilpai pasėdėti. 

Kaip Amerika saugoja 
auksą. Visam pasauly, mokslinin- 
kų apskaitymu, ligšiol yra pagaminta 
aukso už 80 milijardų auks. Iš tos 
sumos Amerikos Jungtinės Valsty- 
bės turi daugiau, kaip pusę viso 
aukso, nes pasaulinio karo metu 
daug aukso pateko ten iš Europos, 
mokant už ginklus ir maisto pro- 
duktus. Iš Amerikos bankų daugiau- 
sia aukso turi valstybinis bankes, 
kurio požeminiuose sandeliuose guli 
begalės aukso. 

Amerikos vyriausybė superka vi- 
są jòi pasiūloma auksą, jei tik jo 
veriė nėra mažesnė už 1000 auks, 
Nupirktas auksas švarinamas ir su- 
liejamas į plytutes 16 centimentrų 
ilgumo, O platumo ir 3 centimetrų 
storumo. Tokiose plytutėse aukses 
laikomas sandėliuose. 

Auksas, pasirodo, yra lebai ny- 
kstąs dalykas. Nepabaigiamai mažos 
aukso dulkelės lengvai limpa prie 
pirštų, rūbų, sienų, net išeina pro 
kaminus su dūmais. Todėl bankas 
atidžiai prižiūri darbininkus, liepda- 
mas jiems išeinant iš darbo gerai 
nusiplauti, palikti ten darbo rūbus, 
numazgoti sienas. Kad aukso dulke- 
lės nei ų iš liejyklos su dūmais pro 
kaminą, tai dūmai kamine pralei- 
džiami pro tam tikrą vatą, kuri aukso 
dulkeles sulaiko. Tuo būdu pavyksta 
aukso sutaupytikasmet daugiau kaip 
už pusę milijono auks. 

Banko sandėliai užima penkis 
aukštus, iškastus žemėj ir apsaugo- 
tus nuo plėšikų įsilaužimo storomis 
betoninėmis sienomis, tarpsieniais, 
pilnais vandens ar prileistais nuo- 
dingųjų dujų, storomis, ligi 60.C00 
kilogramų sunkumo, Įeinamomis 
durimis ir kitomis apsaugos priemo- 
nėmis. Todėl išplėšti tuos banko 
sandėlius yra visai neįmanomas da- 
lykas. 

Seniau Anglijoje buvo labai madoje 
šaulių (lankininkų) sąjungos. Jos turėjo 
savo atskirus skydus ir jais didžiavosi. 
Sąjungos vedėjas, priimdamas naujoką 
į sąjungą, ilgai kalbėjo jam apie sąjun- 
gos ir skydo vertę. 

Viena jų labai didžiavosi skydo skai- 
tlinėmis (tą skydą matome piešinyje), 
kurių suma į visas puses buvo ta pati. 

Priimamas naujokas turėjo šauti ir 
pataikyti į skydą. Atėjo, šovė ir nepa- 
taikė. Sąjungos vedėjas patarė jam 
pirma pašaudyti į savo pirkios duris, 
o tuomet tiktai pretenduoti į sąjungą, 
nes, girdi, ši sąjunga yra vienintelė 
pasaulyje, kuri gali didžiuo:is savo 
skydu ir įdomiomis skaitlinėmis. 

Po kurio laiko atėjo tas pats kandi- 
datas į sąjungą su savo skydu nė kiek neblogesniu ir sudarytu pagal tas 
pačias skaitlines, tiktai kita tvarka. 

Pamėginkime visi panašiai padaryti: nupaišykime bent vieną skydą, 
sustačius kitaip duotus skaičius, kad jų suma į visas puses būtų ta pati. 

2. Uždavinys. 
„Pigus pasivažinėjimas“. 

Gyveno labai šikštus dvarininkas. Jis gailėjo pakinkyti arklį ir nuva- 
žiuoti į miesčiuką, kuris buvo nuo jo dvaro už 25 kilometrų, o ėjo pėsčias. 
Grįždamas iš miestelio, prašė pravažiuojančius, kad pavežėtų jį, bet niekas 
nesutiko dovanai vežti. Galų gale pamatė stovintį kaimietį, priėjo prie jo ir 
ėmė prašyti, kad nuvežtų. 

Kaimietis pakrapštė pakaušį ir sako: „Kur mano nepraėjo, nuvešiu 
poną, bet turėsi man sumokėti nors vieną skatiką už pirmą kilometrą, už 
antrą kilometrą — du, už trečią -~ jau sunkesnis kelias — keturius, už 
ketvirtą — prieš Kalną — aštuonius ir t. t, didindamas ligi galo“. 

Ponas nudžiugo, kad taip pigiai susiderėjo, bet, parvažiavęs namo, vos 
iš galvos neišėjo. 

Kiek jam atsėjo kelias? Kardas 2 t. 

3. Uždavinys. 
Lenktynės. 


Du sportininkai bėgo iš A! D. Vienas bėgo kvadrato kraštinėmis pro 
punktą B, antras bėgo įžambine — tiesiog į D. Atrodo, kad pirmojo kelias 
buvo ilgesnis, tačiau jis pirmas zibėgo į tašką D. 

Antras, nenorėdamas nusileisti pirmejam, įrodė, kad jo kelias nė kiek 
nebuvo trumpesnis, negu pirmojo, 

Kokiu būdu galima įrodyti? 

UALS SL. 


4. Uždavinys. 


Kq reiškia milijonas? 


Ne taip senai praėjo tie laikai, kada milijonais skaitydavome pinigus 
(markes). 

Gal mažai kam atėjo galvon, kiek tai yra milijonas. 

Vidutinio ūgio žmogus padidintas milijoną kartų turės apie 1700 
kilometrų. Milijonas žmonių, sustatytų viens prie kito, sudarys eilę 250 kilo- 
metrų. Blusa, tas biaurus ir piktas žmogaus kraujo čiulpėjas, padidintas 
milijoną kartų, bus ilga per visą kilometrą, o zirzentis pavasarį uodas išsi- 
tiestų per 5 kilometrus. Baisus daiktas!... 

Milijono markių atskirais banknotais, turbūt, joks žmogus nepakeltu. 


Duokit daugiau pavyzdžių. 


Višnelė 2 t. 
5. Uždavinys. 


Negalima galimybė. 


įvOuysite degtukais, kad 7 gali būti lygūs 1. 
Vaivorikštė 2 t 

Ko čia juoktis? 


Nei iš šio, nei iš to mažas Juozukas 
pradėjo rėkti ir nenustoja. 
— Nuramink, tėvai, vaiką, gaila, taip 


verkia, — sako motina tėvui. 

— Tegul verkia, kaip pavargs, pats 
nustos, — atsakė tėvas. 

Po valandėlės vaikas tikrai nustojo 
verkęs. 


— Ar aš nesakiau, motin, kad pavar- 
gęs pats nustos, — atkreipė tėvas motinos 
dėmesį. 

— Taip, nustos. Pasilsėsiu ir vėl rėk- 
siu, — atsiliepė vaikas. 

(OLO) 

Vienas berniukas jau įlipo svetimon 
obelin, o kitas tik pradėjo lipti, ir atsirado 
šeimininkas. 

— Tai ko gi tu čia, Jonuk, mano obe- 
lin lipi? — paklausė šeimininkas. 

— Matai, dėde, Juozukas tamstos 
obuolius vagia, tai aš lipu jį atkalbėti nuo 


to blogo darbo — pasiaiškino vagilis. 
OJO] 
— Ko nori, berniuk, ar saldainių ar 
pycagaičių, — paklausė pardavėja atėjusio 


krautuvėn mažo berniuko. 
— Aš noriu ir saldainių ir pyragaičių, 
bet mama mane atsiuntė muilo, — atsakė 


berniukas, 
(OJO) 


Mokytojas papasakojo vaikams apie 
sunkų gyvenimą juodųjų žmonių Afrikoje. 

— Matote, kaip juodieji turi daug 
kentėti nuo plėšriųjų žvėrių, gyvačių, 
vabzdžių. Kas dabar man pasakys, kur 
vaikams geriau gyventi, ar pas mus ar 
Afrikoje. : 

— Aš manau, kad Afrikoje, — sako 
Jonukas. 

— Kodėl? 

— Jiems kasdien praustis nereikia, nes 
ie juodiir todėl nesimato, kad nesiprausę, 

(OLO) 


— Jeigu jau tu esi toks gudrus, tai 
pasakyk, kurį mėnesį žmonės mažiausia 

miega? — klausia Petrukas Jonuką, galvo- 
damas apie vasaros darbymetę. 

— Manai nežinau? Nagi vasario: mė- 
nesi, nes tik 28 dienas, —atsakė Jonukas. 

— Tegul sau ir šitaip. O dabar pa- 
sakyk man, kurios dienos metuose trum- 
piausios? — vėl klausia pirmasis, 

— Nagi šventadieniai, n:s šventadie- 
niais žmonės ilgiau miega, —atsakė antrasis. 

OJO) 


Kuo tu, Vytuk, būsi, kai užaugsi? — 
klausia motina mažo sūnelio. 

— Būsiu kareivis, — atsako Vytukas. 

Bet tai pavojinga, gali užmušti, — pa- 
aiškino motina. 

— Kas galės mane užmušti? 

— O gi priešas. 

— Tai geriau aš būsiu tas priešas,— 
pakeitė savo nusistatymą Vytukas. 


oe 


Mokytojas liepdavo savo mokiniams 
kie' vieną dieną padaryti kokį nors gerą 
darbą ir kasdien kiekvieno mokinio pa- 
klausdavo, ką jis gero yra padaręs. Kartą 
klausia mažo Vytul:o: 

— Pasakyk man, Vytautai, kokį gerą 
darbą vakar padarei? 

— O gi mama vakar pirko gyvą žuvį 
ir įdėjo bliūdan, kuriame buvo imažoka 
vandens, rai aš tą žuvį nunešiau ir palei- 
dau upėn. 

OJO) 


Kartą motina gyrėsi mažo Vincelio 
gabumais savo kūmai, kuri stebėjosi ir 
netikėjo. 

— Na, jeigu netiki, tai pamatysi. Vin- 
celi, pasakyk, kiek bus du kart du? 

— Penki, — atsakė Vincelis. 

Matai, ar aš nesakiau! Tik vienu ap- 
siriko. 

OJO 


Per aritmetikos pamoką mokytojas 
klausia mokinio: 

— Jeigu tu, eidamas namo, per mi- 
nutę nueini dvidešimt metrų, tai kiek 
nueisi per pusę valandos? 

— Tai per pusę valandos aš pareisiu 


namo, — atsakė mokinys. 
OJO 
— Ko verkia Vincukas? — klausia 


motina Jonuko. 

— Jis verk'a, kad aš nenoriu jam 
duoti savo pyragėlio, — paaiškino Vin- 
cukas. 

— O kur jo pyragėlis? 

— Jis taip pat bliovė, kai aš valgiau 
jo pyragėlį. 


„RUCH“ spaustuvė Vilniuje, 


